
DE LIBRO ALFONSl LUPEJI CURELEANl 
“DE VINI COMMODITATIBUS” 
CAESARAUGUSTAE ANNO MDL EDITO 


Alfonsus Lupejus l , qui dicitur Cureleanus, quia Cureleae (nunc 
Corella in Navarra dicione Hispanica), circa annum MDXIII natus 
est 2 , in patria artem medicinam per multos annos exercuit, ibique 
et Turiasione (nunc Tarazona), ad Caunum Montem (vulgo «Monca- 
yo» dictum ex nivibus fere perpetuis), nonnullos libros scripsit, ad 
philosophiam et medicinam praesertim spectantes, minime de¬ 
dignandos. In quibus numerandus est libellus cui titulus est «De 


1. Arrese (Jos6 Luis de), ArU religioso en un pueblo de Espana ( = Core¬ 
lla, Navarra). Madrid, Consejo Superior de Investigaciones Cientificas, 1963, 
in-8* (24 cm.), 622 pp. et multae imagines. Cimus, vir Arrese de arte religioso in 
civitate Corella (Navarra) in hoc opere fuse et luculenter disserit; ibique non¬ 
nulla quasi per transsennam, de Alfonso Lupejo Cureleano, nobili genere orto, 
affert, quae curiositatem simul et admirationem in me excitarunt. Cum am¬ 
pliorem illius viri notitiam quaererem, Bibliothecam Universitatis Salraanti- 
censis investigandi causa adii, ubi opus cui nomen est De vini commoditati¬ 
bus, Caesaraugustae anno MDL editum inveni, quod mihi opus ita placuit ut 
de eo altius investigare et aperte de eo agere decernerem; sed, variis deten¬ 
tus negotiis officiisque, consilium assequi nondum potueram, donec «Pri¬ 
mus Conventus Intemationalis Studiis Latinitatis Humanisticae Provehendis», 
Lovanii, superiore anno habito, ansam mihi praebuit, ut de eo primum agerem. 

2. Cum testimonia et voces de anno et die nativitatis Alfonsi Lupeji non 
sint inter se concordia, neque ulla exstent monumenta scripta, ex conjecturis 
annum MDXIII proponere ausus sum, rationibus quas nunc explanare non 
licet. Duas Cureleanas paroecias adii, quae ab anno MDLVI in civitate Curelea 
exstant, sed frustra in earum tabulariis quaesivi Alfonsi Lupeji nativitatis vel 
baptismi diem. Desunt in primo baptismorum libro paroeciae Sanctae Vir- 

vini commoditatibus», Caesaraugustae anno MDL editus. Quod opus, 
parvae quidem molis, magni tamen pretii est atque momenti, cum 
ex re de qua agit, tum ex ratione eam tradendi, tum ex quaestioni¬ 
bus quae in eo de industria vel quasi per transennam evolvuntur, 
tum denique ex numero atque auctoritate scriptorum tam antiquo¬ 
rum quam recentium, quibus Lupejus fuse atque sollerter doctrinam 
atque opiniones illustrat atque confirmat. 

Sed priusquam de laudato libro fusius agamus, nonnulla summa- 
tim praemittenda censemus de auctoris vita, operibus, praestantia. 


I. QUIS FUERIT ALFONSUS LUPEJUS CURELEANUS 


Alfonsus Lupejus Cureleanus scriptor est saeculi XVI, multis qui¬ 
dem fere ignotus, sed revera magna laude dignus. A suis magno in 
honore habitus atque auctoritate, dignitate praeditus, Turiasione ulti¬ 
mos vitae annos duxit ibique anno MDLXXXIV mortuus est. Ejus 
testamentum exstat, testimonium fidei christianae, laboris, amorisque 
in suos omnesque sibi vel sanguine vel amicitia conjunctos 3 . 

Nonnulli de eo deque ejus operibus scripserunt, sed non omnia 
nec in omnibus rebus concordant testimonia 4 . Nostrum non est de 


ginis a Rosario prima folia, unde prima baptismata in eo descripta respon¬ 
dent anno MDLIX, quae Sebastianus Martinez de Banos, Lupeji Cureleani 
nepos, ex Maria sorore filius, primus illius ecclesiae parochus, diligenter, 
clara elegantique scriptione recensuerat. Testimonia quoque dissonant cum 
de aliis adjunctis hujus clari viri vitae agitur. Disquisitio desideratur, quae 
accurate de vita Alfonsi Lupeji operibusque inquirat, in qua quae adhuc du¬ 
bia atque incerta manent scientifica methodo solvantur atque confirmentur. 
In paroecia vero Sancti Michaelis, quae prioribus saeculis Cureleae ima fuit, 
acta baptismorum non nisi ab anno MDLVI recensentur. Ad hoc refert quod 
Jimenez Duque scribit, cum de Sancta Teresia loquitur: «Los libros parro- 
quiales con,actas de bautismo y demas no eran corrientes en Espana antes 
dei siglo XVI... En toda la didcesis de Avila, el primer libro de bautismos 
comienza en 1527 y es de la parroquia de Sto. Domingo de Avila.» Cf. Bal- 
domero Jimenez Duque, Tiempo y vida de Santa Ter esa, RET (= Revista Es- 
panola de Teologia) 30, 1970, 311. 

3. Testamentum Alfonsi Lupeji ad manus habeo, Turiasione (nunc Tarazo- 
na ) die XIX; mense Januario, anno MDXXXIV a tabulario Petro P^rez, testi¬ 
bus Sebastiano de Banos et Petro Perez Manrique, conditum quod mihi 
benigne Josephus Aloisius Arrese, per Augustinum Femdndez Virto amicum 
carissimum, obtulit, quod est et egregium testimonium pietatis, prudentiae, 
caritatis praesertim in pauperes, immo et illius tanti viri vitae summa seu 
curriculum. 

4. En tibi scriptores qui praecipue de Alfonso Lupejo Cureleano egerunt, 

1 chronologico ordine dispositos: Nicolaus Antonius, Bibliotheca Hispana Nova 

sive Hispanorum scriptorum qui ab anno MD ad MDCLXXXIV floruere noti- 

ejus vita criticam disquisitionem inire, sed tantum de libro cui no¬ 
men est «De vini commoditatibus» pauca referre. Sufficiat tamen 
ut aliquam de eo notitiam proferamus, ea primum memorando quae 
clarus vir Nicolaus Antonius in «Bibliotheca Hispana Nova» de eo 
tradit 5 : 

«Alfonsus de Corella, alias Lopez de Corella, Navarrus, ab oppi¬ 
do forsan cognomine a quo dictus est Coreolanus fi , postquam 


tia. Matriti, 1788, Tom. 1, p. 20: Alphonsus de Corella. — A. Chinchilla Pi- 
queras, Historia de la Medicina Espanola. Valencia, 1841. Tom. I, pp. 429436.— 
Antonio HernAndez MorejOn, Historia bibliografica de la Medicina Espanola. 
Madrid, 1942. Tom. II, p. 133: Tabardillo (= A. Lopez de Corella); pp. 335-339: 
Alfonso Lopez de Corella. — Joaquin de Olmedilla, Notas biograficas referen¬ 
tes a Alfonso Lopez de Corella. Madrid, 1910, in-4.°, pp. 1-16. — Eduardo Garcia 
del Real, Biblioteca Medica de Autores Espafioles y Extranjeros. Madrid, 
1921, pp. 234-236. — Jose A. SAnchez Perez, Alfonso Lopez de Corella, medico 
espafiol del siglo XVI, prototipo de cultura espanola de su epoca. «Anales de 
la Universidad de Madrid». Ciencias, I, 1932, 74-101. — Antonio Perez Goyana, 
Ensayo de Biografia Navarra. Burgos, Aldecoa, 1947, Tom. I, pp. 78-81. — Ja- 
vier Ibarra, Ilustres Navarros del siglo XVI. Pamplona, 1951, pp. 138-140. — 
Santiago Larregla Nocueras, Aulas medicas en Navarra. Cronica de un rao- 
vimiento cultural. Pamplona, 1952, p. 40. — Antonio Palau Dulcet, Manual del 
librero Hispano Americano. Bibliografia General espanola desde la invencion 
de la imprenta hasta nuestros dias. Barcelona, Libreria Palau, 1954, Tom. VIII, 
p. 634. — Santiago Larregla, Apunte biobibliografico sobre Alfonso Lopez de 
Corella, siglo XVI. In: «Archivo Iberoamericano de la Historia de la Medicina 
y Antropologia Medica», IX, 1957, 293-295. — August Hirsch, Biographisches 
Lexikon der hervorragenden Aerzte alter Zeiten und Volker. Munchen-Berlin, 
Verlag von Urban und Schwarzenber, 1962, Bd. I, p. 112: Lopez, spanische 
u. Alonso Lopez. — Jose Luis de Arrese, Arte religioso en un pueblo de 
Espaha. Madrid, 1963, p. 209-211. Breviter nonnulla affert clarus auctor de 
familia Alfonsi Lupeji deque ejusdem momento. In aliis, haec notatu digna 
habet; «Menendez Pelayo dice que la obra de Lopez de Corella sobre el ta¬ 
bardillo (De morbo pustulato sive lenticulari quem nostrates «tabardillo » 
appellant. Caesaraugustae, 1574) es la primera monografia de esta enferme- 
dad», p. 209 (Cf. Menendez Pelayo, Ciencia Espanola. Inventario bibliogrd- 
fico ); et postea, eadem pag. 209, addit: «el Marques de Zigarral, para hacer 
ver que todo el que se precie de instruido debe conocer por lo menos ciertas 
cosas y ciertos autores, dice que ese conocimiento debe consistir en 'su 
poco de universales y materia prima, su banito de Essentia Dei y por ultimo 
Larraga y Corella». (Cf. Caxon de saslre Cathalan, p. 197. edit. Figueras, 1762).— 
Jose Luis de Arrese, Obras Seleccionadas. Tomo II. De Arte v de Historia. 
Madrid, Editora Nacional, 1970; pp. 1243 - 1718 Coleccion de biograftas Core- 
llanas: Alfonso Lopez de Corella, pp. 1513-1518. — Jose Jim£nez Delgado, Alfon¬ 
so Lopez de Corella y el «De vini commoditatibus», in: «Cuaderno de His¬ 
toria de la Medicina Espanola», Salamanca, 1972. 

5. Nicolaus Anthonius, Bibliotheca Hispana Nova. Tom. I, p. 33. Matriti, 
Ibarra, 1783 

6. In editione Caesaraugustana Alfonsus, non Alphonsus; Cureleanus, non 
Coreolanus, ut vult Nicolaus Antonius, nominatur; quidam vero auctores eum 
Alonsum vocant, potius quam Alfonsum; nos vero, cum editione Caesarau¬ 
gustana, Alfonsum Cureleanum religiose nomen retinemus; nec immerito, 

in Complutensi Academia professus fuisset 7 , magna cum laude 
doctrinae ingeniique, Medicinam Artem in patria (id est in civi¬ 
tate cui nomen est Corella) evocatur publicis expensis medici¬ 
nam facturus 8 , ubi et Turiasione manens plura scripsit.» 

Ipse Nicolaus Antonius, postquam haec pauca de vita Lupeji 
nostri protulit, notitiam operum illius praecipuorum hac ratione 
tradit: 

Annotationes in omnia Galeni opera. Caesaraugustae, 1565, fol.; 
Matriti, 1582, in-4.° — De morbo pustulato lib. unus. Valentiae, 
1581, in-4.° 9 — Enchiridion seu Methodum Medicinae, Caesa¬ 
raugustae, 1549, in 12.°; Valentiaeque, 1581, in 16.°; quod opus 


nam civitas quam Corella hodie nominamus, prius fuerat Curelea, id est, vi¬ 
cus, praedium, possesio, villa, a diminutiva voce proveniens a substantivo 
nomine «cura» derivata, cui, inter alias significationes, ut videre licet in 
Lexico Medii Aevi (Du Cange), sensus praedii, possesionis, vici, villae tribui¬ 
tur. Et haec est vera etymologia Civitati «Corella» tribuenda, rejectis om¬ 
nibus aliis quae ei audacter et imperite tribuuntur. 

7. Opera in quibus de Academia Complutensi agitur sollicite pervolvi; nulli¬ 
bi inter magistros illius clarae Academiae Lupejum nostrum inveni. Credo 
tamen eum, sicut Joannes Ludovicus Vives Lovanii, lectiones et repetitiones 
aliquas habuisse, quanquam revera professor illius Academiae nunquam re¬ 
nuntiatus fuit. Cf., e. gr., Luis Alonso Munoyerro, La Facultad de Medicina 
de Alcald de Henares. Madrid, Consejo Superior de Investigaciones Cientffi- 
cas, 1945. — Juan Urriza, La preclara Facultad de Artes y Filosofia de Alcald 
de Henares, en el Siglo de Oro (15094621). Madrid, C. S. I. C., 1942. — Antonio 
Torre del Cerro, La Universidad de Alcald. Estado de ensenanza, segiXn las 

. visitas de Catedra, de 1524-25 a 1527-28. In: «Homenaje a Menendez Pidal», 
vol. III, pp. 361-378. 

8. Cureleae, ubi medicinam artem exercuit, magna auctoritate fruebatur 
atque praestantia, tum doctrina tum ex suorum nobilitate: frater Franciscus 
Cureleae tabellarius fuit; soror Maria, Joannis Martinez de Banos, conjunx, 
Sebastianum genuit, qui fuit primus ecclesiae Virgini a Rosario dicatae 
parochus; soror Elisabeth familiam cum Didaco Marquina, cureleano quoque 
scriba publico, qui magnas partes in reipublicae negotiis tunc temporis egit, 
ut constat ex documentis recens a Florentio Idoate publici juris factis; cf. 

. Florencio Idoate, Catalogo documental de la ciudad de Corella. Pamplona, 1964: 
nn. 1273 (anno 1536), 1275 (1545), 1277 (1550), 1278 (1552), 1280 (1558), 1273 
(1536), 1275 (1567). — De auctoritate et honore quibus Turiasione affectus 
est testimonium exstat luculentum in nuncupatoriis litteris quibus nonnulla 
ejusdem opera episcopis turiasionensibus dicavit, Petro nempe De Lima et 

.Joanni Gonz&lez de Munebriga. 

9. Lutetiae Parisiorum in Nationali Bibliotheca hoc tantum opus Lupeji 
Cureleani est, cujus titulus integer ita se habet: «L6pez de Corellas (sic), 
Alfonso, De Morbo pustulato sive lenticulari, quem nostrates « Tabardillo» 
appellant, liber unus, atque de Galeni placitis liber alter, quo omnibus fere 
medicis, qui predictum autorem hucusque impugnarunt, respondetur... per 
Alfonsum Lupeium Cureleanum... — Caesaraugustae, ex officina M. a Hues- 
,ca, 1574, in-8.°, pisces limin., et sig. A-Q. 18.° Td. C3 . 11. 

adjunctum fuit Annotationibus in laudata jam editione anni 
1565 10 . 

— De natura venae. Caesaraugustae, 1573, in-8.°. — De Febre 
maligna et placitis Galeni. Caesaraugustae, 1574, in-8.°. — Cata¬ 
logus Auctorum, qui post Galeni aevum, et Hippocrati et Gale¬ 
no contradixerunt. Valentiae, 1589, in 12.° — De tuenda vale¬ 
tudine cuius ipse meminit in Annotationibus laudatis.» 

Vulgari vero lingua, Nicolaus Antonius hoc tantum Lupeji opus 
indicit: 

«Secretos de Filosofia, Astrologia y Medicina, y de las quatro 
Matematicas ciendas, divididas en cinco Quinquagenas de pre- 
guntas. Pinciae [Valladolid] , 1547, fol., per Gurgium cossi.» 

Haec sunt quae a Nicolao Antonio de Lupeji Cureleani vita atque 
scriptis nobis tradita sunt, quae tamen, si ad trutinam —ut dicunt— 
revocaremus non omnia quidem retinenda 11 ; sed nunc hanc rem mit¬ 
tamus, quae nos longe ad argumento proposito averteret. Sufficiat 
tantum addere opera a Nicolao Antonio non laudata, quae praeser¬ 
tim Matriti in Nationali Bibliotheca asservantur, nempe: 

— De arte curativa libri quatuor. Quibus sanandi morbos breuis 
traditur ratio, grauiorumque medicorum multa explicantur 
theoremata Alfonso Lupeio Cureleano autore. Stellae, 1555. 
— Trezientas preguntas de cosas naturales en difer entes ma¬ 
terias Co sus respuestas y alegaciones d'auctores, las q les 
fueron antes preguntadas a manera de perque. Por el Li- 
cenciado Alfonso Lopez de corelas medico. Y agora por el 
mesmo respondidas y glosadas. En este ano 1546. — Valla- 
dolid, 1565. 


10. Hoc opus Enchiridion seu Methodus Medicinae saepe in libello De vini 
commoditatibus nominatur, ad quod non raro quaestiones aliquas enucleandae 
referuntur. Quaerendum tamen est unde Lupejus indicem seu titulum hujus 
operis Enchiridion sumpserit; forte a notissimo illo Erasmi opere, de quo 
fuse cl. vir Marcellus Bataillon et luculenter disserit. Cf. DAmaso Alonso. El 
Enquiridion o Manual dei Caballero cristiano, con prologo de Marcel Ba¬ 
taillon. Madrid, 1932. 

11. In notula septima jam diximus non constare Lupejum nostrum Cum- 
pluti in Universitate professum esse; idem dicendum de civitate Curelea, quae 
certe, ut ipse in libello De vini commoditatibus grato animo asserit, illius 
fuit genitrix et alumna (fol. Biij V). Adde nomen quo ab omnibus cureleanus 
medicus cognitus est: «L6pez de Corella», cum alterum nomen illius fuerit 
«Coronei». Inquiredum est an inter Lupejum nostrum et Ludovicum Coro- 
nellum. (cf. Allen, Erasmi Opus Epist. Ep. 1277, vol. V, p. 44-47, et L. Mari- 
neum. De rebus Hispaniae, Compluti. 1530, f.° 167) propinquitas quaedam vel 
necessitudo intercesserit; J. L. Arrese, o. c., pdg. 579 quaestionem proponit, 
utrum Alfonsus Lupejus cum Venerabili Matri Agreda, cui nomen etiam erat 
Coronei, generis propinquitatem haberet aliquam. 

— Naturae querimonia, Caesaraugustae, 1565. 

— De vini commoditatibus, Caesaraugustae, 1550. 

Multi alii scriptores de Alfonso Lupejo Cureleano scripserunt 
eumque magnis prosecuti sunt laudibus 12 . In notula invenies, quae 
de eo Augustus Hirst (quaedam tamen mendose) recens in Biogra- 
phico Medicorum Lexico, Monachii scripsit 13 . 

Nonnulla Alfonsi opera nuper laudata tantum in praecipuis bi¬ 
bliothecis reperiuntur. Ne diutius hanc rem protrahamus, exemplum 
afferam ex Bibliotheca Londinensi Britannici Musei, ubi haec tan¬ 
tum Lupeji Cureleani opera asservantur 14 : 

«Secretos de filosofia y medicina puestos a manera de per que. 
G. L. s. 1. 1939, in-4.° — Secretos de philosophia y astrologia y 
medicina y de las quatro mathematicas sciendas. G. L., G. Coci 
sed vere: P. Bermuz), Caragoga, 1547, in-fol. — Trezientas pre- 
guntas de cosas naturales co sus respuestas. G. L. F. Fernandez 
de Cordoua. Valladolid, 1546, in-4.°» 

Notandum tamen est Nicolaum Antonium, cum Alfonsi Lupeji 
recenset opera, illud omisisse, cui titulus est De vini commoditati¬ 
bus, quod et alii plures scriptores etiam silent, qui de Lupejo nostro 


12. Cf. notulam quartam. Praeterea cf. Choulant (Ludivicum), Biblio¬ 
theca Medico-Historica sive Catalogus Historicus de re medica et scientia 
naturalium systematicus. Lipsiae, Ed. Guil. Engelmann, 1842. In pag. 48, 
scriptores undeviginti ennumerat, qui de Galeno scripserunt, inter quos et 
Lupejum Cureleanum, ob suum opus, cui index est: Catalogus auctorum, 
qui post Galeni aevum, et Hippocrati et Galeno contradixerunt. Valentiae, 1589. 

13. Augustus Hirsch haec in laudato lexico de Lupejo Cureleano brevi¬ 
ter, tradit, quae tamen non omnia vera sunt: «Lopez, spanische und Alon- 
so Lopez, geboren zu Anfang des 16 Jahrhunderts in Corella (Navarra), stu- 
dirte und promovirte in Alcala de Henares, prakticirte eine Zeit lang in sei- 
ner Vaterstade und ward zulezt Professor in Tarragona (sic). Anfangs passio- 
nirter Anhanger der Araber, eines Avicena, Rhazes und Averroes, modificirte 
er im Laufe des spateren Erfahrung seiner fruheren schroffes Ansichten. Er 
schreib: Segredos (sic) de filosofia, astrologia, medicina y de las cuatro ma- 
tem&ticas, etc. (Saragosa, 1547, fol.) — Enchiridion medicine, in quo praeci¬ 
pua theorica et practica juxta classicorum dogmata dilucidantur (Ebenda 
1549; Valencia 1581) — De arte curativa (Essella Csic pro Estellal, 1555). — 
Annotationes in omnia Galeni opera (Saragosa, 1565; Madrid, 1582). — De 
natura venae (Saragosa, 1573). — De morbo particulari (sic), quem nostrates 
•Tabardillo» appellant, liber unus atque de Galeni placitis etc. (Ebenda, 1574; 
Valencia, 1581). — De vini commoditatibus (1550; non indicat editionis lo¬ 
cum). — Ita apud August Hirsch, Biographisches Lexicon der hervorragen- 
den Arzte alter Zeiten und Volker. Verlag von Urban & Schwarzenber, Miin- 
chen-Berlin, 1962. 

14. Henry Thomas, Short-Title Catalogues of Spanish, Spanish-American 
and Portuguese Books printed before 1601 in the British Museum, Published 
by the Trustees of the British Museum, 1966, p. 52: L6pez de Corella, Alonso. 

ex professo agunt 15 . Nam revera his nostris diebus, cum paucissima 
exstent exemplaria hujus operis, fere omnes illud ignorant. Si quid 
meum testimonium habet ponderis, hoc possum asserere, me, in 
tot tamque praestantibus bibliothecis quas hos decem postremos 
annos per Europam perlustravi, duo tantum exemplaria hujus raris¬ 
simi libelli invenisse, alterum Matriti in Nationali Bibliotheca, alte¬ 
rum Salmanticae in Bibliotheca Universitatis 16 . 

De hoc ergo parvo Lupeji opere, meo judicio magni momenti, 
breviter agere institui, atque ejusdem argumentum et rationem ex¬ 
ponere, sententias et quaestiones nonnullas, allatis textibus, propo¬ 
nere, judicium denique proferre de universi operis praestantia, aucto¬ 
ritate, pondere. 


II. «DE VINI COMMODITATIBUS», MAGNI MOMENTI OPERE 


Hoc Lupeji Cureleani, opus ignotum est vel fere ignotum non tan¬ 
tum cultioribus viris, sed nonnullis etiam qui de medico Cureleano 
egerunt 17 . Et tamen de opere agitur nequaquam spernendo, quod 
patebit postquam nonnulla de ejusdem argumento et operis parti¬ 
tione, de quaestionibus in eo agitatis, de rationibus auctoritatibusque 
quibus omnia confirmantur, egerimus. Potius vero quarp mea, vo¬ 
bis ipsius auctoris verba, ex allatis textibus, ansam recto judicio 
praebebit. Sed, priusquam de argumento agamus, operis bibliogra- 
phicam, quam dicunt, descriptionem afferamus, quam mihi olim 
Maria Aloisia Poves, in Nationali Bibliotheca Matritensi, in librorum 
ordinatione curatrix, benigne misit 18 : 

«LdPEZ DE CORELLA, ALFONSO 

De vini commoditatibus: libellus Alfonso Lupejo Cureleano au- 
thore. — (S. 1.: Zaragoza). — (S. i.: <- B. de Najera?). — 1550. 
— 31. fol.: Sign. A 8 — C 8 , D 7 . — 12.° 

Letra got. Port. y cap. grab. Esc. tip. al final. Apost. Marg. — 


15. Multi scriptores qui de Alfonso Lupejo Cureleano agunt silent libellum 
De vini commoditatibus. Ampliorem vero notitiam de eo praebet JoaquIn de 
Olmedilla, Notas biograficas referentes a Alfonso Lopez de Corella. Madrid, 
1910, p. 14. 

16. Lopez de Corella, Alfonso, De vini commoditatibus. Caesaraugustae, 
1550: Nat. Matrit., R. Usoz 3887; Univers. Salmant., l.‘/37.902. 

17. Silent vel fortasse ignorant libellum De vini commoditatibus, inter 
alios, Nicolaus Antonius, Morejon, Arrese, Enciclopedia Espasa-Calpe, etc. 

18. Maria Luisa Poves, Biblioteca Nacional. Madrid, 9 dic. 1963. 

Hay una nota manuscrita en la guarda posterior: «En la hoja 
Bv. lin. 7-8, expurgaron: culpa quae fuit in filio Noe, qui me¬ 
racum tribuerunt non est ascribenda vino.» 

Libellus, cui nomen est «De vini commoditatibus his praecipue 
partibus constat: praefatione, totius rei expositione seu argumento, 
conclusione. Rei expositio fit duplici ratione, inquirendo nempe vini 
utilitates seu commoda, et attente considerando abusus vini incom¬ 
moda seu noxas, id est, ebrietatem. 

In praefatione haec notatu digna invenimus 19 : 

«Solent ab eruditis, lector candidissime, tum optima tum laude 
indigna encomiis celebrari; a nemine non laudatur homo quia 
intellectu superas potest volitare per arces, sed inuenit culex, 
cunctarum animantium prope infimus, qui laudibus illum de¬ 
coraret. excolitur sanitas, sed febris quartana non caruit elo¬ 
gio; sapientia vndique predicatur, non tamen defuerunt stul¬ 
titie sue laudes... Ceterum laudent rhetorici, que laude carent 
ego... que elogio sunt digna decantare intendo. Alibi medicine, 
vt nobilissime scientie, feci encomium, nunc in hoc libello 
vinum, magnum quippe ad medicine usum adiumentum, lauda¬ 
re decreui.» 

In ipsa praefatione duplicem argumenti partem insi¬ 
nuat, cum dicit 20 : 

«In quo [libro], si vini commoditates multe, enarrantur, multa 
ebrietatis notantur incommoda. Si etiam pro ebrietate arcenda 
multa describuntur, multa pro detrahatione vitanda eorum que 
alibi scripsi, explicantur dogmata. Est enim hic libellus alio¬ 
rum laborum, quibus nunc inuigilo, veluti preludium et veluti 
mei Enchiridii appendix...» 

Auctor agit igitur in prima parte de vini laudibus seu commodi¬ 
tatibus, quas his quinque rationibus contrahit 21 . 

«Porro inter multas que vinum circunstant laudes, quas omnes 
percurrere et laboriosum esset et molestum, praecipue he sunt: 
Quod est vite oleum, sanitatis tutella, omnium ferme egritudi- 
num medicamentum, anime prauarum affectionum antidotus, 
ingenii fomes et incitamentum.» 

De argumentorum expositione optime judicabit qui 


19. De vini commoditatibus, fol. Aj. 

20. O. c., fol. Aij. 

21. O. c., fol. fAijl v. 

attente ea quae sequuntur legerit, quibus vinum commendatur, mor¬ 
borum congruum medicamentum 22 : 

«Porro vinum, vtpote calidum, morbis frigidis aduersari nemo, 
quantamlibet nasturtio egeat, infitiatur. Vsque adeo enim fri¬ 
gidis affectibus occupatis solet succurrere, vt diuus Paulus, qui 
diuino nectare fuit inebriatus, hoc nostrum multi faciens Thi- 
motheum hortatur, vt eo vtatur, nimirum propter ventriculi 
imbecillitatem. Ceterum quod nec in morbis calidis protinus 
sit inhibendum, medicorum grauissimorum placita aperte testan¬ 
tur. Sane Hippocrates et Galenus vinum febrientibus exhibere 
monent, vt ex iis que libris de ratione victus vndecimo metho¬ 
di dicuntur, liquido colligitur. Bene enim dilutum, quia melius 
quam aqua (vt supra diximus) penetrare potest, magis potest 
humectare, quod febrili languore magnopere exoptamus. Ro¬ 
borando etiam calorem genuinum, qui omnium est potissimum 
medicamentum, omnes morbos profligandi habet vim, tantum 
enim caloris natiui vires vegetat, vt solo vini odore recreari 
eas conspiciamus. quis enim non videt animi defectione appren- 
hensos, qui mortis limine nec latum pilum distare conspiciun¬ 
tur, vini odoris vel sorbtiuncula, quamvis pauca, e vestigio re- 
leuari, vt in vino esse animam vel certe anime umbra, facile 
quis sibi persuadeat? Vsque eo enim prestantiores medici hanc 
vini vim extulerunt, vt ipsi arabes, licet alioquin vinum de- 
testentur, cum animi deliquium instat, a vino non abstineant, 
vt arabum excelentissimus medicus Auerroes memorie prodidit. 
Quae certe, si ipsi linceis oculis contemplarentur, aperte vide¬ 
rent, quam execrabile sit spurcissimi Mahometani institutum, 
quippe cognouit vinum tantum succurrere humane nature innu¬ 
meris incommodis obnoxie, et, vt melius tegeret enormia qui¬ 
bus pollebat vitia, sanxit ne sue factionis homines vinum de¬ 
gustarent...» 


22. O. c., iol. lAvl v. De vino et cie vini cultura tam antiqui quam recen¬ 
tes plura scripserunt. En tibi, lector humanissime, exempli gratia, haec opera: 
Gulielmus Gratarolus, De vini natura, artificio et usu deque omni potabili 
opus. Argentorati, 1565. — Gaspar Caldera de Heredia, Tribunal Apollini 
sacrum... Apud Iohannem Elsevirium, Lugduni Batavorum, 1658; p. 229: 
Tractatus utilis et jucundus de potionum varietate, ubi multa curiosa et no¬ 
tatu digna invenies. — Le Ddbat du vin et de Teaue, Lugduni, circa 1500 a 
Martin Harvard typis impressum. — Heinrich Westerath, Die Fachauscriicke 
des Ackerbauer bei den romischen Agrarschriftstellern. Diss. Osnabriick, 1938.— 
Lorenzo Dalmaso, La viticultura ai tempi dei Impero romano. Roma, Istituto 
di Studi Romani, 1940. — Maria Grazia Bruno, II Lessico agricolo-latino e le 
sue continuazioni romanze: Istituto Lombardo de Seinze e Lettere, Rend. Lett., 
1957. — Jens Erik Skydsgaard, Varro the Scholar. Studies in the first Book 
of Warro’s «De Re Rustica». Einar Munksgaad, Hafniae ICopenhagen, Diina- 
marcal, 1968. 

Lupejus agit deinde de variis vinorum speciebus deque eorum 
virtutibus. Hac data occasione Hispaniam, Nauarram, Cureleam 
magnis prosequitur laudibus, ob optima vina, quae ibi gignuntur. 
En tibi maxime memoranda verba 23 : 

«Propter hoc ego arbitror, quod ex natura soli euenit, vt aliqua 
parte Egypti vina aquosa gignantur. Quippe, licet terra sit ca¬ 
lida, si est scarosa, non apta nutrice vites, vinum tenue et aquo¬ 
sum gignit; si autem est calida et pinguis, producet vinum acu¬ 
tum. Sed ad institutum redeamus. Dico, quod, si ob bona vina 
aliqua terra laudanda est, certe Hispania; omnia enim vinorum 
genera, omnibus generis absoluta, Hispania gignit, qualia apud 
ceteras nationes non temere inuenies. Est oppidum nomine 
sanctus Martinus, qui vinum fuluum phalero prestabilius pres- 
tat. Est Taurina ciuitas, que vinum rubrum nulli cedens pro¬ 
pinat. Quid commemorem oppidum Madrigal, Hiepem, Riba- 
deabiam, que ob generosissimum quem pariunt liquorem, omni¬ 
bus nationibus sunt conspicua? 24 Porro et nostra Nauarra, vt 
in omnibus fertilissima, ita in vinis producendis est fecundissi¬ 
ma. Multe enim regiones vites bonas habent, attamen non sunt 
multum frugifere. alie vero frugifere admodum sunt, non ta¬ 
men vina bona producunt. At Nauarra vina gignit optima et 
affluentissima, si que est alia regio. Et pro commendanda 
Nauarre fertilitate, Curelea, mea genetrix et alumna, sufficeret, 
vbi tam pingue solum est, vt cuilibet gignendo fructui sit acco- 
modatissima. Ibi legitime veniunt segetes, abundantissime 
vue, foelicissime olee, quarum multe ornatissimo ordine 
consite illam aspectant. Sed quid triticum, vuas, oliuas 
commendo, cum nulla arbor sit quo Cureleano solo non gau 
deat? 25 . Et sane, licet per omnem Hispaniam, vt Iustinus in- 


23. De vini commoditatibus fol. tBiijJ v. — Biij. 

24. Ad definienda vina, de quibus hic Lupejus loquitur multum juvabit 
opus, cui titulus est: Miguel Herrero-Garcia, La vida espaiiola dei si¬ 
glo XVII. I. Las bebidas. Madrid, 1933. 

25. Ad vina commendanda, quae Cureleae gignuntur et accurate elaboran¬ 
tur, satis sit praecipuas domus vinarias numerare, quae ibi vini culturae 
dant operam: Herederos de Camilo Castilla (cf. La Bebida Espaiiola. Ma¬ 
drid, Esciliger, pp. 368-373), a quibus haec vini genera veneunt: Montecristo. 
Rayo de Sol, Goya, Navarra Clarete, Moscatel Superior, Port Iriya, Chianti; 
Castana, Seco ajerezado, Rosado Goya, Tinto Goya, Blanco Goya, Quinado 
Rigel, Rancio selecto. — Bodegas Corellanas ubi haec praecipua vinorum ge¬ 
nera invenies: Sarasate, Hebras de oro. Delicioso, Seco selecto ajerezado, 
Vermut, Vino quinado, Especial para Misa, Rancios. — Bodega Cooperativa 
San Jos£, societas in beneficium eorum qui vineas modeste colunt, ubi haec 
praecipua genera elaboratur; Vino tinto. Vino clarete. — Sunt et aliae domus 
minoris momenti, ut, ex. gr.: Bodegas Salustiano CatalAn, Malumbres, Josii 
Arigtta, Antonio Escribano, Angel Arellano, etc. 

quit, sit magna celi salubritas, difiteri debemus Nauarram 
prouintiam (absit a meis dictis iactantia vel adulatio), omni¬ 
bus esse salubriorem. In ea enim non solis estus ardens, non 
frigus horrendum, sed omni tempore viget summa temperies, 
qua propter hanc esse temperatissimam regionem, licet aliud 
grauissimi authores profiteantur, teneo.» 26 

Lectorum pace, haec multa verba attuli, quae nobis sint testimo¬ 
nia et animi sensus, quibus auctor abundat, caritatisque erga pa¬ 
triam Hispaniam, ergam Nauarram, erga Cureleam suam, et etiam 
simplicitatis stili et candoris comprobatio, necnon et notitiarum 
plurimarum, quas in laudato libro «De vini commoditatibus» Alfon- 
sus Lupejus posteris reliquit. 

Deinde, postquam nonnulla dicta factaque ab antiquis scriptori¬ 
bus tam sacris quam profanis memoranda rettulit, ad alteram libelli 
partem transit, quae est de ebrietatis natura et remediis. De hoc 
argumento eleganti simplicique ratione disserit. En tibi, lector hu¬ 
manissime, haec nonnulla 27 : 

«Eo enim vini potentiam quidam euexerunt, quod (vt legitur 
Esdre secundo) asseuerarunt nil vino esse fortius. Nec arbitre¬ 
ris me ebrietatem laudare (quam per interualla aliquando pro¬ 
desse, grauissimi authores prodierunt); assero tamen temulen¬ 
tiam non esse vini vitium, sed ganeorum hominumque bibacum, 
qui vinum diluere non curant. Dilue igitur optime vinum, et 
tibi non facesset negotium. Si dignus est igitur magnis laudi¬ 
bus Noe, qui tantum liquorem inuenit, elogio etiam dignus est 
Staphilus, qui (vt author est Plinius septimo libro) vinum aqua 
misceri inuenit. Nec vinum quis culpet, quod eius inuentorem 
et (vt ita dicam) parentem offenderit, nam culpa que fuit in 
filiis Noe, qui meracum tribuerunt, non ascribendum vino. Imo 
ex hoc nobis insinuauit esse generosum, non aliud in fronte 
simulare, aliudque in pectore premere; sed nemini parciturum. 


26. Cf. Florencio Idoate, Catalogo Documental de la Ciudad de Corella. 
Pamplona, 1964: Leg. 1. — 1128, dec.; «Facta carta donationis era MCLIII, 
in mense decembris, in uilla que dicitur Almagan». Lacarra annum corrigit 
et retrahit ad MCXXVIII, cf. Documentos para el estudio de la Reconquista 
y repoblacion dei Valle dei Ebro (Primera Serie: Zaragoza, 1947; Tercera 
Serie: Zaragoza, 1952, n. 57). — Cf. J. L. Arrese, Arte religioso en un pueblo 
de Espafia. Madrid, 1963, p. 34: «Donacion dei Rey Alfonso a Pedro Conde 
Partiense... concedo el Castillo y la villa de Corella con todos sus terminos 
y con todos sus derechos a los cultivos... vinas, huertas, rios y molinos y 
con todos los derechos que a dichos castillo y villa pertenecen asi a lo po- 
blado como a lo yermo...» In hoc antiquissimo documento, quod in archivo 
municipali asservatur, mentio fit de vineis et hortis, ubi variarum arborum 
genera colebantur. 

27. De vini commoditatibus, fol. IBiiijlv — Bv. 

qui eo recte non vtantur. Nam quod non pepercit inuentori, 
non promisit aliis non se nociturum. Theologi alia forsan di¬ 
cent, vt scitissime asserunt, aliquando ob insignes causas viros 
modestissimos fuisse inebriatos. Etenim lothum sacra refert 
pagina, obrietate correptum liberis operam dedisse, filiosque 
tunc procreasse, a quibus Moabite, et Amonite, duxerunt origi¬ 
nem. Vbi perspicaciter aduertendum est, quod philosophorum 
est receptum dogma, quod qui temulenti sunt liberis non pos¬ 
sunt operam dare; lothus autem non vulgata bibacum ebrietate 
ebriosus pulchre genuit. Vnde perpendere potes, liquorem hunc 
non dedecorasse lothum, sed illum illustrasse.» 

Postea, de simili argumento disserens, ita concludit 2S : 

«Est enim vini frenum aqua, que eius vires coercet. Licet con¬ 
tigit vinum parum dilutum magis quam merum inebriare, quia 
dilutum vinum ratione aque magis madefacit relaxa tque cere¬ 
brum quam purum. Vnde euenit quod altius penetrat, vt videre 
est in panno lineo, qui difficilius emaculatur a vino aque mixto 
quam a meraco. Non enim mihi arridet dictum Aristotelis (ve¬ 
nia sit dictis),* qui tertia sectione problemate tertio inquit, ob 
hoc vinum sit tenuioris substantie, quam aqua, liquido colligitur, 
merum non esse crasioris substantie diluto vino...» 

Deinde longe lateque de remediis contra ebrietatem Lupejus agit. 
Juvat tantum haec pauca, exempli gratia, afferre 29 : 

«Sed iam de victu, qui ebriis est exhebendus, tempestiuum est 
aliqua dicere. Iuuant cibaria frigida, qualia sunt lentis iuscu- 
lum, brasica et lactuca et ptisana ordeacea. Quod, si Alexan¬ 
drum sequeris, ptisana ex auena confecta etiam vti potes. Cete¬ 
rum caro pullorum et gallinarum temulentis conducit. Quod, 
si verum esset, quod vulgariter dicitur, galline ventriculum ar- 
chana qualitate ventriculum humanum roborare, non dubium 
est quin temulentis imbecillum ventriculum habentibus magno¬ 
pere prodesse. Verum (vt in Enchiridio dixi) Aetius omnium vo¬ 
lucram ventriculos damnat. Galenus etiam undecimo libro de 
simpl. medicamentorum facultatibus, de ventriculis tractans, 
non consentit galline ventriculum predicta proprietate donari, 
licet contra Aetium fatetur libello de cibis boni et mali succi, 
ventriculum galline esse prestantissimum.» 

Simili ratione, ut in allato testimonio vidimus, Lupejus noster 
varias quaestiones agitat, quas et medicorum antiquorum placitis et 
scriptorum classicorum atque philosophorum sententiis confirmat. 


28. De vini commoditatibus, fol. CBviij]. 

29. De vini commoditatibus, fol. [Cvijl. 

Non possum hic, nec per transennam, de allatis plurimis a Lu- 
pejo Cureleano testimoniis disserere; sunt enim plurima et varia, 
quorum confirmationem superiore aestate in Nationali Bibliotheca 
Parisiensi magna quidem auctoris admiratione prosecutus sum. Mi¬ 
randus sane vir, qui vitam in parva civitate a Superioribus Acade- 
miis alienus et longe absens, ad manus habuit praestantiores edi¬ 
tiones scriptorum antiquorum quae tunc temporis prodierant 30 . Spe¬ 
ro fore ut, data occasione, fusius de hac re mihi disserere liceat. 

Nunc vero ad conclusiones libelli et ad finem hujus dis¬ 
quisitionis veniamus oportet. In ea, postquam nonnullos scriptores, 
qui de ebrietate non recte judicarunt, corripuit, auctor libellum De 
vini commoditatibus hac ratione claudit 31 . 


30. Attente sane consului editiones praecipuas, quae ante 1540, auctorum 
tam graecorum quam latinorum prodierant, quas Lupejus noster ad manus 
habere potuit. In iis maximam partem eorum locorum memoratorum con¬ 
firmatam inveni. Ceterum, de bibliotheca Alfonsi Lupeji optime disseruit 
J. A. SAnchez-P£rez, Alonso Lopez de Corella ... prototipo de la cultura espa- 
fiola de su epoca. In: «Anales de la Universidad de Madrid» (Ciencias), I, 
1932, pp. 74-101; in pp. 78-90 de illius bibliotheca agit, ubi praecipua opera 
quibus Lupejus usus est ex conjecturis enumerat. 

31. De vini commoditatibus, fol. IDvjl v — IDvijl. De variis vini generibus 
multa excepi ad illustranda ea quae Alfonsus Lupejus in libello De vini com¬ 
moditatibus refert. Satis sit haec pauca, exempli gratia, lectoribus praebere. 
Petrus Huberty, amicus, Parisiis, nonnulla me docuit de vini generibus, quae 
«Mosellae in Luxenburgensi regione gignuntur, ubi sollemnia singulis annis 
habentur vindemiae occasione. Exstant nonnulli libelli, in quibus memoran¬ 
da de hac re continentur, ex. gr.: Die Schwebsinger Mosel-und Weinpublikatio- 
nen: anno 1954, Notre Moselle, notre Vin, p. 140; anno 1956, Le Vignoble lu- 
xenbourgeois, p. 240; anno 1957, La route du Vin. Mosaique Mosellane, p. 32. 
Praeterea notissima sunt illius regionis varia vini genera, quae vulgo appel¬ 
lantur: Elbling, Riesling & Aylvaner, Auxerrois, Pinot blanc, Rulander (Pinot 
gris), Traminer, Tokay d’Alsace, Muscat d’Alsace, Gewurstraminer. — Etiam 
Parisiis, Professor Robertus Loriot nonnulla me docuit de vini cultura et de 
vini lexicologia, quae in iis quae sequuntur operibus continentur: A. Marescal- 
chi - G. Dalmasso, Storia delle vite e dei vino in Italia. Milano, 1931-1937; 
G. Mellido, Vendemia e vinificazione nelVIrpinia. I. D. (= Lltalia Dialettale, 
Pisa, 1925 ss.) III, 1927, 158-178; L. Mansi, La viticoltura a Venologia presso 
i Romani. Casali, 1930; G. Dalmasso, Viticoltura moderna. Milano, 1947; Enric 
Guiter, Vocabulari de la cultura de la vinya al Rossello. Mendoza (Argen- 
tina), Separata de «Anales dei Instituto de LingUistica», V, 1952, 83-131; Gus- 
tavb Philipponnat (Proprietaire-Viticulteur), Le parier Champenois. Recueil 
des mots particuliers aux vignerons champenois suivi des surnoms donnes 
aux habitans des communes viticoles. Reims, 1941; Elio Ghirlanda, La ter- 
minologia viticola nei dialetti della Suizzera italiana. Beme, 1956, 211 p. 46 
illustr.; Antonio Griera, La vinya, la verema, el vi. Barcelona, Ediciones poli- 
grafas, 1965. — De vinis hispanis haec tantum referre sufficiat: Salvador 
Ruiz-Berdejo, Las denominaciones de origen « Jerez-Xerez-Sherry » y Mart- 
zanilla. In: Guia turistica de Cddiz y su provincia. Madrid, 1966, p. 95-98; 
Juli An PemartIn, El vino y sus bodegas. In: Guia turistica de Cddiz y su 
provincia, p. 23-30; Emilio de la Cruz Hermosilla, Cinco Rutas Turisticas por 

«Sed obstrepent aliqui, tu in multos inueheris; non mirandum 
quod in te aliqui toxemata vibrent. Quibus respondere ego pos¬ 
sum, quod non detrahendi gratia, sed veritatis promulgande 
studio, aliquorum opiniones explodere fui molitus; viros autem 
qui suis laboribus medicinam illustrare sunt conati, semper ex¬ 
colo: grecos sector, sed non ideo arabes valere iubeo. Deus est 
testis quanta beneuolentia omnes literarum cultores prosequor. 
Quem nimis precor, vt sic me sui amore velit inebriare, vt, ine¬ 
briatus, aliorum paruos sermones non moleste feram, atque 
possim candidis lectoribus, in quorum gratiam hanc nauaui ope¬ 
ram, alios labores magis elaboratos et emunctos offerre. Magis 
elaboratos inquam, in theorematum philosophie, et medicine 
inquisitione. Sectentur sermonis facundiam, qui hanc profiten¬ 
tur; prestat humili stilo veritatem indagare, quam tumida et 
grandia verba trutinando, scopum non attingere. Non enim ver¬ 
borum lenocinio, sed perspicacissimis rationibus vera philoso¬ 
phie et medicine dogmata referantur. Cum ergo ex dicendi orna¬ 
tu mihi nolim comparare laudem, nemo merito mea opera in- 
cusauit ob hoc quod tenui filo fuerint exarata. Fateor enim, me 
minime in hoc libello et in Enchiridio eleganti indulsisse. Lon¬ 
ge est a me dicendi ornatus, et, vt ingenue fatear, festinabundo 
hec a me sunt prodita. Si quicquam igitur in his operibus, 
candide lector, inueneris, que rhetorum radant aures, non mo¬ 
leste feras; sat mihi erit, si in iis que ad medicinam attinent, 
tibi satisfecerim. Vale in Christo, a quo est mentis et corporis 
salus, cui gloria sit etema, nostroque iam finito libello, genius.» 

Si innumeras fere quaestiones, quae in hoc parvo opere agitan¬ 
tur, vis cognoscere, tibi satis erit notulas quae ad margines appo¬ 
nuntur in lectorum commodum obiter perlustrare. En tibi praebeo 
has omnes notulas, quorum ope totius libelli argumentum facile per¬ 
cipies. Ita se habent: 

1. Vinum nature humane est multum familiare. 

2. Humor vite non est similis aque, vt quidam autumarunt. 

3. Post fruges est bibendum vinum, contra arabes. 

4. Pueris no nesse inhibendum vinum, est probabile. 

5. Vinum non interdicendum febrientibus. 

6. Antiquum institutum romanorum, quod mulieribus vetabat 
vinum, ratione caret. 

7. In nulla egritudine est inhibendum vinum. 

tierras Gaditanas. La ruta dei vino. San Fernando, 1969; Jos£ Perez-Ram()N 
Alsina, Diccionario de vinos espaiioles. Barcelona, Edit. Teide, 1966. — Rol- 
dAn, Antonio, La cultura de la vina en la regidn dei Condado. Contribucidn 
16xica a la geografia dialectal. Madrid, 1966, Publicaciones dei CSIC. 

8. Aliquod vinum esse frigidum concessimus; non tamen omne 
album hac notari natura asseruimus. 

9. Solos canes inuadit hidrophibians morbus. 

10. Anime prauis affectionibus medetur vinum. 

11. Vinum acuit ingenium. 

12. Liquor ex vino destilatus est mirabilis. 

13. Vinum absinthites ad multum est prestabilius absintho, con¬ 
tra Plinium. Vina gipso condita sunt pernitiosa. 

14. Vinum nunquam senescere quidam dictitarunt. 

15. Mirabilis est aceti natura. 

16. Aliter sumitur nomen scientie ab Aristotele quam a Platone. 

17. In locis calidis aliquando gignuntur vina aquosa ob tenuem 
soli natura. — Hispania bonis vinis abundant. 

18. Curelea ab oleis sic dicta, que vulgariter Corella dicitur, vina 
gignit optima. 

19. Nauarra est temperatissima regio. 

20. Quia vinum habet commercium cum intellectu, ideo solet eius 
potentiam attingere. 

21. Alexander a vino fuit subiugatus; aliud tamen voluit Plutar- 
chus: integer exercitus vini machinamentis fuit debellatus. 

22. Staphilus vinum aqua misceri inuenit. 

23. Ob insignes causas aliquando viri modesti fuerunt inebriati. 

24. Non sub una regula diluendi forma potest assignari. 

25. Mustum inebriat, quidquid Macrobius vellit. 

26. Non est a ratione alienum mulieres rarius inuadere temu¬ 
lentiam. 

27. Contingit vinum dilutum magis inebriare. 

28. Vitis fer tres vuas. 

29. Ex sanguine nonnunquam fit apoplexia. 

30. Nomine vene arteria complectitur ab antiquis autoribus. 

31. Somnus non est denegandus accepto purgante pharmaco. 

32. Quo modo intelligatur balnea sulfurosa nocere resolutioni ner- 
uorum. 

33. Ebriosos omnes non iuuat somnus. 

34. Pro proportione qua animalia excedunt, carnes differunt. 

35. Vide causam ob quam sine cibo hiemis tempore nonnulla de¬ 
gunt animalia. 

36. Serpentes sunt calide nature. 

37. Noces pontice capitis dolorem inducunt. 

38. Conuulsio solum est intermittens non est morbus acutus. 

40. Ex nuda qualitate potest oboriri articularis dolor, contra 
Fuchsium. 

41. Galenus voluit quod semen non est materia membrorum. 

42. Ut quis vinum abhorreat. 

Libellus igitur De vini commoditatibus, ut liquet ex allatis argu¬ 
mentorum notulis, continet multa medicinae artis cultoribus utilissi¬ 
ma, quae tamen iis etiam qui litteris humanioribus, latinis praeser¬ 
tim, dant operam, propter sententiarum copiam et venustatem, 
propter clarorum scriptorum testimonia, propter stili simplicitatem 
atque candorem, maxime in deliciis erunt. Hoc est meum judicium, 
postquam semel iterumque librum legi atque de eo attente cogitavi. 
In votis est illud cum versione hispanica atque commentis edere 
omnibusque offerre qui artem medicinam litterasque latinas enixe 
colunt. 


JoSEPHUS JlMENEZ DELGADO, C. M. F. 

Corredorcillo San Bartolome, 2 — Casa Sacerdotal. 
TOLEDO (Toleti in Hispania). 



IN CAPTIVITATE PETRI * 

Fortes in fide 
(T Petr. 5,9) 

In Capitolina clamor jam tollitur arce, 
excubiae namque inter se data munera mutant 
primo mane. Forum denso fervere popello 
incipit, unde joci, risus lepidique susurri, 
omnia quae laeto circum loca murmure complent. 

Contigui obliquam penetrat lux orta fenestram 
carceris, at gelidas antri vix discutit umbras. 

Qui caput obdormit jam dudum in pariete flexus, 
cum socio custos squalentis carceris una, 
membra situ tollit longo torpentia, luci 
incertae reserans oculos Processus, amicum 
paene sopore etiam demersum suscitat, atque: 

«Eia age, qui somno langues huc usque gravatus, 
quin surgis tandem, quin expergisceris?» urget. 

Oscitat ille brevi, protendens atque torosos, 
nondum discusso somni torpore, lacertos: 

«Cur, — ait — heus, properas? Nobis haud molle cubile 
praebet humus, somno at lassis nil dulcius exstat. 

Sed potius vide sis, gradibus prostratus in imis 
ad laevam positis, etiam ut nunc lene quiescat, 
supplicium qui hodie extremum captivus obibit. 

Ut tranquilla quies, ut pax e fronte renidet, 
amotis curis, placidusque ut spiritus halat! 

At tamen ille suae sortis nequit inscius esse». 

Muneris ingrati socius cui: «Saepe voluto 
praeteritis docuit quae nos, Processe, diebus 
iste Petrus dura devinctus membra catena. 

De Jesu, quem captivus summum autumat esse 
humani dominum generis, quid, callide, censes? 

In praesaepe miser natus deponitur infans, 
deinde arti insudat vitae plerumque fabrili. 

Cum sociis patrias post susque is deque pererrat 
oras, pauperibus misereque gementibus usus. 

Quem tamen insontem paulo post tempore durae 
affixere cruci crudelia verbera passum. 

Haec mecum dubio nutans in pectore verso, 
ac modo dis, quos Roma colit prisco ordine sanctos, 
funditus ejectis, propero me credere toto 
corde Deo vero, quem nos Petrus addocet unum, 
di vereor modo deserti ne funera nobis 
exitiumque parent, sensim incipiatque labare, 

quae stat nunc etiam tot jam post saecula, Roma». 

Cui Processus: «Eundem animo persaepe timorem 
mecum agito, mihi mens dubiis sic fluctuat anceps, 
consiliique expers, nescit quo tendere praestet. 

At nunc ore fave. Petrus expergiscitur. Illi 
multa laboranti nostras adjungere curas 
nolim, mox saevae poenas qui mortis obibit». 

Lentus membra solo interea Petrus erigit udo, 
stat circumspiciens, venerandaque brachia pandens 
pacem suadenti custodibus ore precatur, 
atque: «Hodie ad Jesum felices ibimus — inquit — 
participes regni, quod nobis ille paravit». 

Tunc socii dubios volventes pectore sensus: 

«Unde tibi — quaerunt — tanta est fiducia? Quare 
esse in perpetuum speras te posse beatum?». 

Mitibus ast Petrus haec oculis speculatus utrumque 
custodem blanda paulatim est voce locutus: 

«Ille mihi vires ipso in discrimine mortis 
suppeditat, vinctoque bonus solacia praebet. 

Pollicitus namque est felicem illum esse futurum, 
qui fortis confessus erit coram omnibus ipsum». 

Cessat at hic, sursum Petrus et pia lumina figit, 
dein: «Mihi mens — inquit — patrias remeavit ad oras. 
Quae vixi pridem, rursus me vivere duco. 

Paucis deductus sociis, quos legerat ipse, 

Jesus regna Dei docet, atque ad se advocat omnes. 
Atria non illum splendentia marmore lassum 
excipiunt, ne parva quidem sub vespere tecta, 
ut tandem recreet nocturna membra quiete. 

Quare olim cuidam hoc quaerenti: 'Vulpibus — inquit — 
sunt speluncae, avibus caeli quoque in arbore nidi, 
filius ast hominis post tot tantosque labores, 
nescit ubi somno noctu caput ipse reclinet'. 

Ille homines, iram qui saevam in corde fovebant 
atque odium, blando mitis mulcebat amore, 
naviculaque mea turbam persaepe docebat, 
densa lacus tremulis ripa quae assederat undis. 

Mons cathedra interdum fuit illi floridus herbis 
pauperibusque animo monuit vitam esse beatam. 

Quin et promisit maeste lugentibus inde 
laetitiam, superis aeterna et gaudia caelis. 

Omnibus auxilium tulit, sanavit et omnes 
forte laborabant morbis qui tristibus. Olim 
egreditur Jerico nobiscum ex urbe magister, 
turba sequebatur, cunctis plaudentibus, ingens, 
ecce viam juxta praeter poscebat euntes 

caecus opem. Insuetis postquam clamoribus ictus 
audiit adventare sibi quem noverat ante 
saepe bonum mira effecisse, en, protinus ille: 

'Jesu,— ululat — fili David, miserere mei!'. Quem 
cum lassi multi clamore silere juberent, 
ille magis multo replet ploratibus auras. 

Substitit at Jesus, caecum jussitque vocari. 

Qui prius ingratis jurgabant vocibus aegrum: 

'Macte — aiunt — virtute, miser, nunc surge, vocat te, 
qui potis est omnes morbos depellere, Jesus'. 

Palliolo procul abjecto, vestigia caecus 

terra incerta premens, ductus contendit ad illum: 

'Quid tibi vis faciam?', suavi tunc voce rogavit 
caecum is sedavit qui exortas saepe procellas. 

'Ut videam, domine!' haud dubitanti hic corde precatur. 
Jesus: 'Vade, fides salvum te praestitit', inquit. 

Caeci oculos subito geminos lux dulcis inundat, 
ac: 'Video!' exclamat, nequit at sibi credere, Jesu 
flexus humi supplex genua amplexatur adorans, 
divinumque ducem nobiscum est deinde secutus. 

Nec tantum aegrotis praebebat at ille medelam 
corporibus. Sunt interdum quae vulnera nostros 
excrucient animos, rapiant quae e mente quietem 
eversamque adimant infesto turbine pacem. 

Si quis erat diris cruciatus pectore culpis, 
criminibus se mundari fidebat ab illo. 

Nec scelerum versabatur vis tanta per orbem, 
quam non divino delere is numine posset, 
omnibus at veniam graviter peccantibus ille 
usque dabat. Duro quin ipso e stipite pendens 
languenti hanc vocem moriturus protulit ore: 

'His ignosce, cruci qui me. Pater, affixere. 

Nam quid nunc faciat nemo est sibi conscius ipsi'.». 

Ast tunc corde Petri verbis percussus in imo 
solvitur in lacrimas subito Processus acerbas, 
ac manibus celans humentia fletibus ora, 
multa gemens fractas emittit gutture voces: 

«Me miserum! Invenient veniam mea crimina dira? 
Nempe meis manibus, quos illo tempore sontes 
omnes credebant, operam pro viribus acer 
ipse dedi, ut saevis cruciarem nocte dieque 
suppliciis, scelerum puri qui justa colebant. 

Incensa in cinerem late cum corruit alta 
Roma, repens populi insano flagrante tumultu, 
asseclasque retos Christi una voce popellus 
dixit et exemplo miseros saevitur in illos. 

Ipse cruci quosdam, pudet, heu, me crimina fari, 
affixi, circum turba plaudente scelesta. 

Ipse ego pendentes nocturnae lucis in usum, 
deficiente die, taedis crudeliter ussi. 

Qui malus haud meritam possum mihi poscere pacem?». 
Haec ubi dicta, silet, frustra compescere fletum 
conatus, qui maesta fluens large irrigat ora. 

At Petrus et fletu tactus tantoque dolore: 

«Quare — inquiet — jam nulla tuo spes corde fovetur? 
Fide, precor, veniae es lacrimis nunc munere dignus. 
Ignoscet tibi, qui peccanti ignoscere clemens 
ante solet, quam quis veniam se speret adeptum. 

Heu!, dicam, quamquam sonti meminisse dolori est, 
discipulos inter Jesum quocumque secutos 
unus erat quem divinus dux pluris habebat, 
praecipuoque bonus semper cumulavit amore, 
ut decus omne suum monte illi ostenderit alto. 

At postquam Jesus vinclis oneratus in urbem, 

multa captivum turba sectante, domumque 

pontificis reus est ductus, dum frigore substant 

ad prunas servi accensas simul atque ministri, 

ignis et is refovet frigentia membra calore, 

ancillae, pavidum malesuada mente roganti, 

ter detestatus minime se noscere jurat 

illum hominem». Tunc Processus: «Quis tam fuit iste 

— quaerit — et ingratus, vitae et prius immemor actae?». 

«Qui tecum loquitur ferrata compede vinctus. 

Ast ubi me miti respexit lumine Jesus, 
inde foras flevi praeceps egressus amare». 

«Quid? — Processus ait — Veniam sperare licebit?». 
«Dummodo paeniteat penitus te tanta patrasse». 

Interea qui cum Processo armatus agebat 
excubias, tacitus sermones hauserat aure 
hos omnes, minime ast interpellare loquentes 
ausus erat, tandem submisse haec dicere coepit: 
«Clementem nobis semper, Petre, corde fuisse 
atque bonum Jesum pergis suadere, et eundem 
esse deum, cujus certe est immensa potestas. 

Cur igitur nos interdum maeroribus angi 
ipse sinit tantis? Quid in ipso flore juventae, 
quin immo in primo fugitivae limine vitae, 
heu, natos patitur vel dura morte perire? 

Purpureus veluti culto flos crescit in horto, 
cara mihi, vita longe vel carior ipsa, 
dulcis alebatur praeclara puellula forma. 

Bis ternos mire florens compleverat annos, 

pallidula, exili insignis discrimine crinem. 

Suavi oculi nigri ridebant lumine, caelum 
stella velut nitida collustrat luce serenum. 

Militiae illa mihi redeunti a munere laetis 
occurrebat iter complens clamoribus, illa 
amplexata genis figebat et oscula patris. 

Arboris ut passer saliens huc pipilat illuc 
frondentes inter ramos, nec desinit umquam, 
garrula sic graciles voces iterabat ad aures 
multa mihi narrans, multa et mihi blanda susurrans. 

Olim Luciolam, sacrum mihi nomen in aevum, 
summis deprendi digitis cum matre tenentem 
callidam acum, niveum quo linum gnava suebat 
et vario deinceps properabat pingere filo. 

At mater mihi miranti tunc: 'Hoc suit — inquit, 
dum tenuis quidam risus micat ore loquentis — 
ipsa suo tatulae, officiis quo comptior adsit'. 

Linum at acu pictum puerili tractibus arte 
imparibus, fida positum servatur in arca 
mnemosynum aeternum natae mihi nuper ademptae. 
Namque repens tenerae febris per membra puellae 
serpit ut igniculus, pectus quassante maligna . 
interdum tussi. Medicus adhibemus et aegrae 
confestim quovis pretio medicina paratur, 
nulla gravi tamen haec affert lenimina morbo. 

Quid facerem? Miser arcesso tunc denique sagam, 
filiolam ut magica languentem sublevet arte, 
ignibus ast oculi febri majoribus ardent. 

Quid tibi multa? Brevi vitales deserit auras 
atque in perpetua requiescit pace puella. 

Qui possum Jesu regnum jam laetus adire, 
si tamen, heu, natam, qua nil mihi carius unquam 
esse potest, nusquam ereptam modo morte revisam?. 
Desinit, at crebris resonat singultibus antrum 
et flentis gemitus immota silentia rumpunt. 

Plorantem Petrus adflicto prope corde tuetur, 
sed motus animi vincens dein talia fatur: 

«Quam desiderio memori sub pectore maestus 
filiolam nunc prosequeris, mihi crede, revises. 

Qui nobis, haud jure minas jactantibus ira, 

(ad Jesum admorant natos hinc inde parentes, 
ut tantum frontes illorum tangeret): 'Ad me 
parvos — tunc dixit — pueros sinite usque venire, 
regna quibus caeli sancta sunt lege parata’, 
ille tuam aeterna suscepit luce beatam 
filiolam, exspectat quae tc post funera secum. 

Tu quoque enim felix poteris conscendere caelum 
laetitiaque frui cum nata exinde perenni, 
si culpas prius admissas abjeceris, atque 
exstiteris sacra lympha si rite piatus. 

Tunc eris aeternum confestim effectus in aevum 
naturae ipse Dei divino munere consors». 

«Quin nobis praestas e puro fonte lavacrum?, 
solliciti exclamant concordi mente sodales. 

Summis inde preces fundens e corde labellis 
flectit genua Petrus, sinuosa ubi rivulus unda 
lene fluit, tenuique notat modo tramite terram. 
Lympham tunc manibus singultim e rupe scatentem 
in morem paterae junctis vix colligit, atque, 
dum pia verba serit supplex: «In nomine Patris...», 
spargit aquam prono Processi in vertice sacram, 
«Martin — qui exclamat, nequit at subjungere -iane, 
laetitia vox paulisper namque haeret in ore — 
percipio insuetus quae numquam gaudia sensi». 

Deinde Petrus socium quoque sancta aspergine mundat, 
ora levat qui mox ignoto inspersa rubore 
laetus, uti languens noctu flos rore refectus 
mane nitet, roseo lustratus lumine solis. 

Sic Petrus in vinclis custodes abluit unda, 
qui peperere sibi aeternam post sanguine vitam. 


Prof. Theodorus Ciresola 
Viale Brianza n. 22 

ADNOTATIONES 

Martinianus, martyr cum Processo, qui sub Nerone imperatore baptismo 
abluti sunt a Petro Apostolo et passi necem pro Christi fide, sepulti sunt in 
via Aurelia in coemeterio Lucinae, dein sanctorum Processi et Martiniani 
appellato. Cfr. G. B. De Rossi, coli. Bull. Arch. Christ. a. 1875, pag. 51, 55 
et a. 1881, pag. 164 sqq. 

Traditum est Martinianum et Processum Petri in Tulliano captivi fuisse 
custodes. 

Verisimile est nomen Tulliani non a Tullo Hostilio ductum esse, sed a 
tullio, seu aquae fonticulo ibi exsilientis. 

w. 84-107: quod ad Bartimaeum caecum attinet cfr. Marcum, X, 46-52; 
Lucam, XVIII, 3543. 

v. 150: cfr. Martthaeum, XVII. 1; Marcum, IX, 1; Lucam, IX, 28. 

vv. 230, 231: cfr. II Petri 1, 4. 

v. 239: cfr. Matthaeum, XXVIII, 19. 



DE ASTRONAVIS “APOLLO XV1“ ITINERE 


Sexto decimo kal. majas, a. MCMLXXII tribus septimae postme¬ 
ridianae horae exactis partibus (ex italico computandi more; tribus 
vero horae partibus post meridiem apud Foederatae Americae Civi¬ 
tates), astronavis Apollo XVI, quam cosmonautae Iohn Young, Tho- 
mas Mattingly, Charles Duke modo jam conscenderunt, ab illa 
quam «Cape Kennedy» dicunt regione per inane spatium in sublime 
jactatur. Paucis vix temporis momentis exactis, jam Terrae orbem 
illa iniit; paulo plus altera post hora, cum bis Terram vix circumie¬ 
rit et motoria tertiae ignei jaculi («Saturno 5» dicti) partis accensa 
machinula fuerit, eadem astronavis, orbita terrestri relicta, in trami¬ 
tem immittitur, quo lunarem orbitam ineat. «Quae tam pulcherrima 
circum undique conspicimus!» —primus Young, aeriae expeditioni 
praefectus, admiratus exclamat—; « Ultra quam concipi potest; haec 
ipsa, qua transvehimur, machina ingeniosa quam quae maxime in 
suo obeundo munere videtur: tamquam quaedam pretiosa gemma!» 

Plus quam decies centena milia spectantium hujusmodi plaudunt 
spectaculo, quos inter Jordanicae nationis princeps Hussein, qui 
hic forte versatur Foederatarum Americae Civitatum conveniendi 
praesidis causa. 

Ad quattuor hinc dies, tertia postmeridianae decimae horae prae¬ 
visa parte (italico videlicet computandi temporis more), duo alii 
praeter praegressos cosmonautas lunare solum vestigiis prement; 
ideoque decem ad id temporis numerentur qui lunares oras appu¬ 
lerint. 

Haud multo ante quam e Terra sunt cosmonautae profecti, co¬ 
piosum eumque validum sumpserunt cibum: vitulinam carnem assa¬ 
tam, ova cum succidia, pastilla ad laterculi figuram formata eaque 
e furno recens extracta, citri sinensis sucum, caffeariam potionem. 

Ad doctissimos vere Terrae viros quod attinet, ipsi interim 
suspensis animis, firma tamen spe, id quam diligentissime attendunt, 
quomodo hujusmodi expeditio procedat, praesertim cum diuturnior 
cujusdam regionis, ejusque clivosae atque imperviae, sit proposita 
exploratio, per unam ac viginti horas, apud cratera, quem «Carthe- 
sium» nuncupant. Postquam enim vehiculi lunaris exemplar («Orion» 
appellatum) e capsa principe («Casper» dicta) sejunctum fuerit, 
cosmonauta Mattingly, ejusdem capsae gubernator, satellitem Terrae 
circumire perget, tempus plerumque conterens in omnibus notandis 
quaecumque ad scientiarum studia attineant et lunaris orbis imagi¬ 
nibus imprimendis. 

Cum subito quiddam inopinatum, motoria jam tertiae ignei jacu¬ 
li (Saturno 5) partis accensa machinula, accidit, quod curam quo¬ 
dammodo metumque cosmonautae Duke inicit: hic enim illos vola¬ 
tui praepositos viros, qui rem cosmonauticam in sede terrestri admi¬ 
nistrant, certiores statim facit de nonnullis particulis, quibusdam 
potius squamis, e vehiculi lunaris cortice avulsis ac passim volanti¬ 
bus. Vehiculo «Orion» idcirco circumspecto, cum nihil usquam sit 
inventum incommodi, convenit demum id ex eo effici posse, quod 
recenti fuco fuerit ejusdem vehiculi externa superficies illita; cete*- 
rum, lamina tres circiter digitos crassa subter exstat. 

Astronavis, igitur, suum persequi tramitem pergit, nisi quod, ter¬ 
tio praetereunte volatus die, aliud supervenit incommodum: unus e 
duodecim uncis, per quos vehiculi lunaris exemplar cum illa princi¬ 
pis capsae («Casper») parte, ad res quaslibet commonendas consti¬ 
tuta (anglice: Service propulsion system), conjungatur oportet, pren¬ 
sandi vi —qua causa nemini constat— ex abrupto deficitur. Quod 
non ultimum, eheu, incommodum! Aliud enim ad quoddam guber¬ 
nandi machinamentum pertinet, electromagnetica vi, quasi fulminis 
ictu, turbatum; aliud etiam ad quandam difficultatem pertinet, 
quae impedit ne inter caelestia ac terrestria spatia nuntiorum 
commerciorum per aetherias undas efficiatur; quod plerumque 
accidit cum astronavis orbe se circumegit ad caloris vim aequo 
modo servandam: quae omnia nullum grave damnum, ut vi¬ 
detur, inferre potuere; quapropter propositum finem imperturbate 
sidereus volatus consectari pergit. Nam, astronavis (quae vulgo 
«Casper», ut superius diximus, nuncupatur) lunarem en orbitam 
init, simulque, igneis praecipuis jaculis accensis, ejus cursus aliquan¬ 
tum minuitur celeritas, hactenus gradatim aucta ob majorem satelli¬ 
tis attrahendi vim. Ita, tertio temporis momento supra decimam 
postmeridianam horem, tertia ignei jaculi («Saturno 5») pars, suo 
jam expleto munere, in superficie lunari illisa, tam vehementi ictu 
apud «Imbrium Oceanum», quem dicunt, se praefregit, ut «sismo- 
graphium», quod in superiore expeditione («Apollo XIV»), cosmo¬ 
nautae Alan Shepard et Edgar Mitchell ibidem constituerunt, mag¬ 
num soli tremorem motaverit. 

Lenis autem super Lunam lapsus in quinque horas differtur, 
quod motoria illius partis ( = Service propulsion system ) machinu¬ 
la, quam tertius cosmonauta, Mattingly, Lunam adhuc circumiens, 
frustra manu hactenus tractavit, nondum accenditur, dum Duke et 
Young, lunari vehiculo vecti, a capsa principe («Casper») sunt jam 
sejuncti. Itaque, peritissimi cosmonauticae scientiae studiosi in lu¬ 
nari orbita cunctandum censent; quare et vehiculum («Orion») ad 
lunares oras appulsurum, et capsa princeps, alterum ab altera paulo 
plus stadio distans, sese invicem insectentur necesse, dum ipsi quid 
agendum consulant. Quae etsi est victa difficultas, minime tamen 

recuperabitur tempus in cunctando consumptum. Sexta vix enim 
postmeridiana hora (italice usitato more computata), undecimo kai. 
majas, John Young et Charles Duke prima lunari solo vestigia im¬ 
primunt; mox, nullo fere temporis spatio intermisso, instrumentis 
ac machinulis constituendis, quae secum portaverunt, nec non suae 
nationis figendo vexillo operam dant: jam quinquies patrio more 
hic perficitur ritus. Nec laetitiam quin manifestam faciant se te¬ 
nent caelestes viatores, quod ea expeditionis pars tam prospere ces¬ 
serit; Young prior enim: «1 /os tandem tenemus —inquit— quasi ar¬ 
cana loca, Carthesii quae dicunt juga»; pro sua autem parte Duke : 
«Tam mirum stupeo spectaculum, ut ipse vix credam; elatam nobis 
mentem sentire liceat, tam fausto eventu, quod americanae stirpis 
originem traxerimus». 

Tempus nunc vere est, instrumentis hic illic constitutis, e vehicu¬ 
lo lunari («Orion») parvam autoraedam extrahendi, quam «Rover» 
dicunt, eique radiophonicam antemnam aptandi, qua statim primae 
propioris plagae imagines variis coloribus impressae eaeque nitidio¬ 
res in Terram transmittantur. 

«Decem pedes a quodam cratere absumus —ait Young —, qui 
saltem triginta quinque pedes, ex mea sententia, depressus est», dum 
interim ipse locum conspicit, ubi lunare vehiculum se paulo ante 
posuit: plaga enim magis impervia est quam pro communi opinione. 

Postquam quandam rerum naturae exquirendae officinam, vi ato- 
mica actam, constituerunt, autoraedam exploratores moderari coepe¬ 
runt, calculatorio instrumento usi, ut qua ipsos ducat via nove¬ 
rint, cum sit compluribus foveis passim interjectum solum, quas po¬ 
tius crateres dixeris. Haud multum abest quin horam primam signent 
lanceolae, decimo kal. maj., cum Duke et Young, in vehiculum, non 
longe consistens, reversi, pretiosum lapidum pulverisque acervum 
deponunt; duo praesertim e lapidibus, albo colore, magni esse mo¬ 
menti poterunt, ut studiosi viri arbitrantur, ad doctrinam de Lunae 
constitutione confirmandam. 

Duae supra quintam postmeridianam horam partes, alterum ex¬ 
plorandi satellitis iter sunt cosmonautae ingressi, autoraeda (anglice 
«rover»; latine «erraticum» dicta) vecti: saxeum en igitur editum lo¬ 
cum aggrediuntur, ducentos prope passus se in sublime attollentes; 
regio, primum aliquantum aequa, magis ac magis impervia gradatim 
dein est euntibus facta, adeo ut sensim velocitas minuatur. In ardui 
clivi latere breves planities patent foveis frequentes, quarum ex una, 
septingentos pedes in sublime edita, apud cratera «Crown», cosmo¬ 
nautae, paulisper morati, vehiculi lunaris exemplar, in imis jacens, 
stupentes cernunt, quo mox se recipiunt, quarta et vicesima jam hora 
exacta, cibo somnoque corpora refecturi, non prius quam grave si- 
mulque pretiosum lapidum pulverisque onus autoraedae imposuerint. 

De stellarum astrorumque conformatione disciplinae studiosi, 

qui rebus ad volatus pertinentibus apud urbem Houston, Americae 
Septemtrionalis foederatam, praesunt, magna nituntur spe futurum 
ut exploratoribus lunaribus quendam lapidem, «basaniten» vulgo 
dictum, e vulcania origine invenire contingat; quem qui invenerint 
fore ut expeditionis et ex periculis et ex incommodis et ex ipsis im¬ 
pensis large reficiantur. 

Somno jam cosmonautae experrecti, curis septem horas conti¬ 
nenter laxatis, tertio ac postremo lunare solum exploraturi egre¬ 
diuntur per quinque semis horas, tum viam aegre carpentes, tum 
erraticum adhibentes vehiculum (anglice «lunar rover»). Quo de mu¬ 
nere certiores facti viri rerum ad volatum pertinentium peritissimi, 
haec maxime admirati collaudarunt: septemtrionalis «Ray» crateris 
nec non plagae descriptionem, quae ad pedes «Fumosi Montis» (an¬ 
glice: Smoky Mountain) porrigitur; varia atque copiosa lunaris soii 
collecta exemplaria; imagines pelliculis impressas in Terram trans¬ 
mittendas per machinulam autoraedae impositam; saxosas denique 
rupes exploratas, nonnullas instar aedium excelsas. Exploratione ul¬ 
tra decimam postmeridianam horam protracta, Young et Duke auto- 
raedam ad lunare vehiculum dirigunt, quam saxis, lapillis, sacculis 
e terebrata soli crusta refertis ad vacuandam summa nituntur ope: 
quacumque denique re, quam apud planitiem «Cayley» nec non in 
montana crateris «Carthesii» plaga secernendam censuerint. 

Paulo plus tertia supra alteram horam parte, VIII kal. maj., su¬ 
perior lunaris naviculae pars, aerios hospites vehens, cum sit jam 
ex inferiore sejuncta, Lunam orbitare coepit, principem capsam 
(«Casper») insectatura, qua comes Mattingly quartum jam diem 
satellitem circumire pergit. Altera paulo post exacta hora, eadem 
naviculae pars principem capsam arripit; itaque cosmonautae, una 
rursus versati, in Terram, itinere retro verso, reditum demum com¬ 
parant. 

Eadem interea pars, e principe capsa expulsa, in lunari solo illisa 
confringi oporteat, cum nihil jam amplius ea opus sit; nisi quod, 
cum effici e Terra nequiverit impulsus, satellitem usque ad extre¬ 
mam velocitatis vim circumire ipse perget. Quam vero priusquam 
reliquerint cosmonautae quendam exiguum satellitem manu factum 
ex ostiolo in aetheria spatia proiciunt (quod in proxima quoque su¬ 
periore expeditione factum est), hujus consilii gratia, ut terrigenas 
certiores faciant de lunaris gravitatis vi deque vento quem dicunt 
solari, videlicet ad magneticas Lunae vires explorandas ac radios 
emittendi virtutem experiundam. 

At aliquid temporis, a laboribus vacui, in corporibus reficiendis 
tandem aeriiis viatoribus consumere liceat; en igitur ipsi ad cenam 
hilares accumbentes; varius escarum ordo: lycopersici liquamen sac¬ 
charo confectum, vermiculata pasta lycopersici decocto condita, per- 

sica mellito suco immersa, Cereris fruges jucundo armeniaci pomi 
sapore, avellanae nuces, fabae mexicanae liquamen. 

Haud breviore somno dein refecti, jentaculum sumunt ex ordine: 
ova perfriata, suilli ventrioli micas, obtrita frumenti grana, citri si- 
nensis sucum, mexicanae fabae liquamen. Ad prandium tertio serius 
accumbunt, cujus ordo: jusculum oryza fartum, gallinacea caro, pira, 
obtrita frumenti grana quadra figura confecta, sucus citreo ac malo 
medico expressus. 

Octavo idus maj., ad tres supra nonam postmeridianam horam 
partes (italice more solito computatam), cosmonauta Thomas Mat- 
tingly, cujus nullam fere mentionem adhuc fecimus, quippe qui unus 
ad orbitandam Lunam incubuerit, e capsa principe («Casper») de¬ 
mum egreditur, ut per inania, ex eo quod expeditio sibi proposuerit, 
libere peragret arculam quandam recuperaturus, qua cinematogra- 
phicae sunt taeniolae conditae : de septingentis supra mille impres¬ 
sis imaginibus agitur, quibus deinceps novam satellitis tabulam, 
perspicuis ac diligentissime definitis notis auctam, cosmographis at¬ 
que cartographis describere licebit. Mattingly, sic propria indutus 
tunica ac tantum umbilicali quem dicunt funiculo retentus, plus 
quam horam est per inane commoratus, ad ejusdem capsae ostiolum 
bis tamen reversus, recuperatas taeniolas loco ex industria constitu¬ 
to repositurus. In capsam porro non ante se recipit quam centies 
centena milia «microbacillorum» in immensum libere projecerit, eo 
consilio ut «biologiae» studiosi experiantur quomodo in hujusmodi 
vivendi ratione et sub emissis spatii radiis eadem «microbacilla» se 
gerant; unde cogi possit num, immo quousque, per aetheria spatia 
animantibus superesse liceat, cum aliae deinceps aliaeque sint res 
cosmonauticae gerendae, ad Martem stellam, ex. gr., prae ceteris 
explorandam. 

Intus in astronavi, ad suam simplicem redacta forman, lunari 
jam navicula expulsa, una demum versati cosmonautae omni studio 
incumbunt ad rem suo quamque loco digerendam: nonnullos saccu¬ 
los saxosis soli exemplaribus repletos, quasdam arculas peculiaria 
pulverisque specimina custodientes, impressas denique pelliculas di¬ 
ligenter convolutas. 

Quinto kal. maj., tertia postmeridianae horae nonae exacta parte, 
astronavis Apollo XVI («Casper»), plus quam undecim dierum itine¬ 
re peracto, per octies centena milia chiliom. emenso spatio, spumosa 
Oceani Pacifici aequora tandem attingit, haud multo longe ab insulis, 
quas Hawaii nuncupant: non aliter quam in proxima superiore expe¬ 
ditione, capsa Apollo XVI, aliquantum e Terra adhuc distans, tripli¬ 
ci adapertili umbella freta ne ob terrestrem attrahendi vim afflicte¬ 
tur, primum mergi, mox autem emergi videtur; eam tamen, partim 
inclinatam, aerobaticae quaedam machinae (folliculi potius dixeris) 
sursus erigunt. Cosmonautas, per ostiolum in cymbam gummean ex 

ordine desultos, aeria quaedam machina, helicis instructa, auto-gyrus 
vulgo nuncupata, intorti chalybeji funiculi ope attollit ac brevi in 
superno navis tabulato, aerovehiculis gerendis instructae, cui nomen 
«Ticonderoga», deponit. Festis vocibus eos classiarii excipiunt, io 
triumphe! unanimi conclamantes; inter clamores inferum navis con¬ 
stratum petunt triumphantes viri, qui breviori medicae inspectioni 
subeant ac balneis pensilibus tamdiu optatis se supponant. 

Paulus P.P. VI., Richardo Nixon, Foederatarum Americae Civita¬ 
tum praesidi, magnam suam laetitiam pro felici rei exitu exprimit, 
gratias simul agens « Caelorum Domino, qui nobis magis magisque 
perspicue suae creandi virtutis mirabilia manifestat», homines postre¬ 
mo hortatus ad « mutuum fraternitatis motum» quaerendum. 


Prof. Januarius Marinelli 
Via Salvator Rosa, 241 
NEAPOLI (in ITALIA) 



QUAEDAM NOVA DE CAESARE INTER 
SCALDIM ET RHENUM BELLA GERENTE 01 


A) TRIA LOCA CAESARIANA NUPER REPERTA 


1. Atuatucorum oppidum annis ante Chr. n. 110-57 (Caesar, B . G., 
II, 29 sq.). 

Anno circiter 110 ante Chr. n. Cimbri Teutonique, populi Celtici, 
id est Gallici, Rhenum transgressi, in Galliam irruerunt; Caesar tra¬ 
dit Belgas solos esse qui, omni Gallia vexata, eos intra fines suos 
ingredi prohibuerint (II, 4, 2). Itaque barbari, priusquam in Celtas 
invaderent, «iis impedimentis quae secum agere ac portare non po¬ 
terant citra flumen Rhenum depositis, custodiam ex suis ac praesi¬ 
dium <X> VI (vel potius <XX> VI) milia hominum una relique¬ 
runt», qui postea a finitimis (ut ego existimo) Atuatuci vocati sunt. 
«Hi post obitum eorum» (id est Cimbrorum et Teutonorum annis 
102-101 ante Chr. n.), «multos annos a finitimis exagitati» (id est prae¬ 
sertim a Germanis Cisrhenanis), «pace facta, hunc sibi domicilio lo¬ 
cum delegerant». 

Hic idem locus est in quo Atuatuci anno 57 ante Chr. n., devictis 
prope flumen Sabim Nerviis, ex horum finibus redeuntes, a Caesare 
circummuniti sunt. Quod oppidum «egregie natura munitum..., cum 
ex omnibus in circuitu partibus altissimas rupes dejectusque habe¬ 
ret, una ex parte leniter acclivis aditus in latitudinem non amplius 


1. Haec ex duobus libellis meis breviter contracta sunt qui editi sunt prior 
anno 1960 (Cesar dans Vest de la Belgique: les Atuatuqu.es et les Eburons, in 
Les Etudes Classiques, Namur, pp. 129-204), ulterior anno 1972 (Trois localisa- 
tions nouvelles: Voppidum des Atuatuques de Van 57 avant J.-C., Vatuatuca 
iburonne de 54-53 et les frontieres des Atuatuques et de leurs vassaux, les 
Germains cisrhenans, in Romana Contact (778, chaussee d'Alsemberg, 1420, 
Braine-1'Alleud), III-IV, pp. 3-67). 

ducentorum pedum relinquebatur » (id hodie dicimus 60 m.); «quem 
locum duplici altissimo muro munierant» (II, 29, 3). Caesar autem, 
ne Atuatuci ex oppido in Romanos excursiones facere pergerent, eos 
«vallo pedum in circuitu XV milium» (id est III milium passuum 
uel, ut hodie dicimus, 4 km. 1/2 circummunivit (II, 30, 2). 

Hoc oppidum Gallicum, quo Atuatuci circa annum 100 ante Chr. 
n. adversus Germanos Cisrhenanos, anno autem 57 ante Chr. n. ad¬ 
versus Romanos se defenderant, prope flumen Mosam viri docti lo¬ 
care consuerunt in iis locis qui hodie nominantur Namur (Cham- 
peau) vel Huy (Falhize) vel Saint-Servais (Hastedon). Attamen primo 
nullus ex his locis cum Caesaris descriptione locorum plane congruit 
praesertim de mensuris et muri Atuatuci et valli Romani; deinde 
nullo modo verisimile est Atuatucos, qui Romanos, nedum timeant, 
irrident, duobus utique itineribus in Nerviorum finibus ad reditum 
factis, usque ad extremos fines suos per septem dies et per centum 
milia passuum ante Romanos fugisse, terram suam totam hostibus 
occupandam diripiendamque tradentes; denique Cimbros Teuto- 
nosque, cum Belgae, id est Nervii et Remi, eos intra fines suos in¬ 
gredi prohibuerint, necesse est, quoniam totam deinde Galliam ve¬ 
xaverunt quae postea Celtica nominata est, iter flexisse in fines gen¬ 
tium quae non Belgicae erant, id primo Treverorum, deinde Medio¬ 
matricorum et forsitan Leucorum, quae loca appellari solent «la 
trouee de Metz-Nancy». Quamobrem iterum necesse est illud Atuatu- 
corum oppidum propinquum esse Nerviis et Remis atque ideo in 
ea regione situm esse quae hodie dicitur «Entre-Sambre-et-Meuse»: 
Nervii enim in orientis solis partibus continebantur fluminibus quae 
hodie vocantur Dyle et Lasne, circiter inter urbes Wavre et Chimay, 
Remi autem in iis partibus quae ad septentrionem vergunt flumini¬ 
bus quae hodie nuncupantur Meuse et Semois, circiter inter urbes 
Chimay et Bouillon. 

In hac ipsa regione locum quendam ignobilem nuper repperi qui 
et cum his necessitatibus et cum Caesaris descriptione locorum pla¬ 
ne congruit praesertim de mensuris et muri Atuatuci et valli Roma¬ 
ni. Hic locus ex monte lapideo constat qui continetur primo sinu 
fluminis Viroin (quod prope urbem Vireux-Molhain in Mosam in¬ 
fluit) et inter vicos Dourbes, Nismes et Olloy situs est et nomen 
habet «Les Abannets». Hic cuncta plane congruentia reperiuntur ea 
quae Caesar dixit: et « vallum pedum in circuitu XV milium » (in 
iis collibus qui montem lapideum undique circumeunt) et «altissi- 
mae rupes dejectusque » (nam apud flumen Viroin locus altitudinis 
est 140 m., in ipso autem monte 200 atque etiam 220 et 225) et 
«leniter acclivis aditus» (2 pro 100, id est 10 m. pro 500 m.) «in lati- 

ludinem non amplius ducentorum pedum», id est 60 m. (nam, cum 
inter duos dejectus qui ad septentrionem et ad meridiem vergunt 
intersint fere ubique 250 m., hic tamen solum 60 m. relinquuntur, 
quia, cum majorem latitudinis partem obtineat terrarum ingens hia¬ 
tus, ubi jampridem Celtae necnon fortasse adeo sub Caesare Atuatuci 
metalla effodienda curaverant, moenia omnino supervacanea hac par¬ 
te videntur). 

Deinde hoc oppidum propinquum est Nerviis et Remis, qui Cim¬ 
bros Teutonosque intra fines suos ingredi prohibuerant: nam mili¬ 
bus passuum circiter XVII abest a finibus communibus Nerviorum 
et Remorum et Atuatucorum, qui prope urbem Chimay conveniunt. 

Postremo in septentrione viae cuidam Romanae adjacet quae nunc 
dicitur via Romana XVI (Amiens-Chimay-Cologne) et probabiliter 
jam antea Gallica metalla et oppida vel castella junxerat, quae multa 
sunt in ea regione inter urbes Chimay et Vireux. 


2. Atuatuca, castellum Eburonicum. 

• 

ln hoc castello anno 54 ante Chr. n. Sabinus, anno autem 53 
Q. Cicero castra collocavit. «Hoc est fere in mediis Eburonum fini¬ 
bus» (VI, 32, 4) et inter Mosam et Rhenum (ut ex V, 24, 4 apparet). 
Hic locus situs est neque in urbe vel prope urbem Tongres (quae 
sane sub imperatoribus Romanis «Atuatuca Tungrorum» nominata 
est, sed nullo modo sub Caesare id castellum Eburonicum esse po¬ 
tuit de quo Caesar mentionem fecit) neque in vico Limbourg-lez-Dol- 
hain (ut ipse cum quibusdam credidi), sed, ut nunc existimo, in vico 
Balmoral prope urbem Spa: nam hic quoque ea loca quae repperi 
cum Caesaris descriptione locorum plane congruunt. 

Primo enim locus peridoneus est castris Romanis, quia toti re¬ 
gioni imminet praesertim ad urbem Spa versus; deinde anno 54 
ante Chr. n. Ambiorigis insidias, quae factae sunt «a milibus pas¬ 
sum circiter duobus,... cum jam se major pars agminis in magnam 
convallem demisisset» (V, 32), veri simillimum mihi videtur in ea 
magna convalle comparatas esse in qua patet urbs ipsa Spa praeser¬ 
tim prope ea loca quae Marteau et Vequeterre appellantur; denique 
anno 53 ante Chr. n. «unus collis» inter Ciceronis castra et quinque 
cohortes situs quas Cicero «in milibus passuum tribus» frumenta¬ 
tum miserat quasque Sugambri, a Rheno profecti, adorti sunt (VI, 
36 et 40) locum plane congruentem habet in vico Tiege, qui ab atua¬ 
tuca duobus milibus abest. 

3. Fines Atuatucorum et Germanorum Cisrhenanorum. 

Inter doctos constat post Caesarem imperatores Romanos et 
episcopos christianos civitatum Gallicarum fines servare solitos esse; 
«archidiaconatus» autem, id est dioecesis partes, in populorum Galli¬ 
corum finibus inniti non consueuerunt, quoniam civitates eae ex una 
tantum gente constabant et archidiaconatus multis saeculis post Cae¬ 
sarem creati sunt. Attamen in Tungris exceptionem fieri necesse 
fuit, quia haec civitas non ex una gente constabat, sed ex variis 
populis ab Augusto facta erat, quorum quinque erant Germani 
Cisrhenani, sextus autem Atuatuci, qui ante Caesarem inter Germa¬ 
nos Cisrhenanos dominari consuerant, sicut ipsi Caesari declarave¬ 
runt (II, 31, 6): quamobrem verisimillimum esse mihi videtur et ab 
imperatoribus et ab episcopis horum sex populorum fines conserva¬ 
tos esse in archidiaconatibus Tungrorum. 

Igitur sub Caesare hi fines eorum fuerunt, sicut ego existimo: 
Atuatuci habitabant in archidiaconatibus qui dicuntur Hainaut et 
Famenne (in quibus haec flumina manant: Sambre, Meuse, Semois, 
Lesse, Lomme; haec autem regio his locis fere continebatur qui ho¬ 
die nominantur in occidentis solis partibus Wavre, Chimay, Bouillon, 
in orientis autem solis partibus Gembloux, Marche-les-Dames, Namur, 
Sinsin, Marche, Ochamps; Condrusi in archidiaconatu Ardenne (in¬ 
ter Recogne-Saint-Hubert et Stavelot-Francorchamps-Baraque-Michel); 
Segni (qui Condrusorum clientes fuisse mihi videntur et idcirco 
(II, 4, 10) a Remis non inter Germanos Cisrhenanos nominati sunt 
qui in communi Belgarum concilio anno 57 ante Chr. n. copias ad¬ 
versus Romanos polliciti erant) in triangulo in quo sunt hodie urbes 
Vielsalm, Thommen et Saint-Vith; Caerosi et Paemani (vel Caemani ) 
in parvis archidiaconatibus qui nominantur Hanret, Hainaut, Bra- 
bant (id est inter urbes Gembloux —in Atuatucis— et Liege —in 
Eburonibus—), quia necesse est eos et finitimos fuisse Atuatucis, 
qui inter eos dominabantur, et non vicinos fuisse Segnis Condrusis- 
que, quoniam non, ut hi, sibi Caesarem minari existimaverunt, a 
Rheno ad atuatucam Eburonicam Balmoral venientem; Eburones 
in reliquis archidiaconatibus Tungrorum qui nominantur Brabant, 
Hesbaye, Condroz, Campine, Rhenanie, Eifel, Oesling (in septentrio¬ 
ne usque ad confluentem Mosam et Vacalum, id est Rhenum, ubi 
Menapiorum fines attingebant sub Caesare). 

Augustus autem, ut Romanorum caedem anno 54 ante Chr. n. ab 
Ambiorige factam vindicaret, Eburonibus duas regiones abstulit: pri¬ 
mo in orientis solis partibus eam regionem quae postea «dioc^se de 

Cologne» nominata est Ubiis dedit, ab Agrippa citra Rhenum tra¬ 
ductis, sicut bene notum est; deinde in meridie eam regionem quae 
postea «archidiacone de Condroz» dicta est et patebat inter ea flu¬ 
mina quae nunc dicuntur Meuse et Vesdre, id est inter vicos Dinanl 
et Raeren (non longe ab urbe Aix-la-Chapelle), Condrusis dedisse mi¬ 
hi videtur, qui anno 53 ante Chr. n. Caesari persuaserant «nihil se 
de bello cogitavisse, nulla Ambiorigi auxilia misisse» (VI, 32, 1): ab 
eo igitur tempore Condrusos nomen suum regioni imposuisse veri 
simillimum est meo quidem judicio. 

Veterem illam societatem Germanorum Cisrhenanorum idem Au¬ 
gustus, ut opinor, renovavit, adjunctis Atuatucis, sub nomine novo 
Tungrorum: germani enim nomen est non Germanicum, sed Celti¬ 
cum et potius Belgicum (sicut ex Taciti Germania, 2, 5, colligi po¬ 
test), quod significat vel fratres consanguineosque vel foederatos (si¬ 
cut etiam postea nomina illa Germanica Deutschen et Alemannen); 
tungri autem nomen Eburonicum est, quod significat foederatos ad 
jusiurandum addictos (mihi veri simillimum esse videtur hoc nomen 
propter Atuatucos electum esse); atuatuca quoque nomen Eburonicum 
est, quod significat castellum (sicut ipse Caesar testari videtur, VT., 
32, 3-4); atuatuci denique nomen Eburonicum est, quod designat in¬ 
colas castelli (anno circiter 100 ante Chr. n.) vel castellorum (annis 
sequentibus). 


B) NOVA HISTORIA RERUM A CAESARE INTER SCALDIM ET 

RHENUM GESTARUM (57-50) 


57: Nervii apud flumen Sabim, quod olim Sabella, deinde Sevella, 
postremo Selle, ut hodie, nuncupatum est, prope vicum Saulzoir, 
qui non multum abest ab urbe Cambrai, a Caesare devincuntur: 
deinde Atuatuci in primo sinu fluminis Viroin, quod in Mosam in¬ 
fluit, a Caesare circumveniuntur in loco qui hodie appellatur «Les 
Abannets» et pars est vici Dourbes: ibi Cimbri Teutonique custodiam 
et praesidium ex suis anno 110 ante Chr. n. reliquerant et Atuatuci 
per quinquaginta annos Germanis Cisrhenanis atque etiam fortasse 
Nerviis et Remis et Treveris restiterant, dum Caesar anno 57 ante 
Chr. n. Germanos Cisrhenanos et imprimis Eburones ab Atuatucis 
liberavit. 

56-55: Usipetes et Tenchteri, Germani Transrhenani (qui tamen, 
sicut Germani Cisrhenani et Belgae, inter Celtas vel Gallos numeran¬ 
di sunt), in Menapios perveniunt in eam regionem quae nunc Neder- 
land appellatur et Rhenum transeunt «non longe a mari quo Rhenus 
influit» (IV, 1, 1: quae pars Rheni hodie vocatur Oude Ryn, vetus 
Rhenus), id est non, ut docti dicere solent, prope urbes Cleves vel 
Goch vel Xanten (quae loca a mari centum utique milibus passuum 
vel 150 km. absunt), sed inter urbes Leiden et Utrecht; cum autem 
ibi hiemavissent, anno 55 ante Chr. n. per eam regionem quae nunc 
vocatur Campine, id est inter urbes Roermond et Antwerpen vel in¬ 
ter Mosam et Scaldim, in fines Eburonum (prope vicum Balmoral) 
et Condrusorum (prope vicos Francorchamps et Stavelot) perveniunt. 
Caesar, «cum ab iis locis paucorum dierum iter abesset, quibus in 
locis esse Germanos audiebat», id est cum esset circiter prope urbes 
Thommen vel Saint-Vith, Germanorum Transrhenanorum legatos 
accipit et eis suadet ut in Ubiorum finibus considant trans Rhenum 
inter urbes Bonn et Mayence; eos tamen prosequitur et, «cum ad 
confluentem Mos<ell>ae et Rheni pervenissent» (IV, 15, 2), id est 
prope urbem quae idcirco olim Confluentes, nunc Koblentz appella¬ 
tur, eorum magnum numerum interficit in Treverorum finibus, non 
longe tamen a finibus communibus Treverorum et Eburonum, qui 
in eo loco conveniebant qui hodie dicitur Vinxtbach et «finium ri¬ 
vus» significare censetur. 

54: hiberna castra Romana. 

Sabinus cum Cotta hiemat «in mediis fere Eburonum fini¬ 
bus «in vico Balmoral prope urben Spa, Q. Cicero «in Nerulis» in 
confinio Atuatucorum et Eburonum in vico Tombeek prope urbem 
Wavre, Labienus «in Remis in confinio Treveronum» et Atuatucorum 
in vico La Chapelle non longe ab urbe Bouillon, quae Atuatucorum 
erat: quorum trium locorum interualla plane congruunt cum iis quae 
ex ipso Caesare colligi possunt et a Gallis traduntur (qui Galli sunt 
Ambiorix et Remi), id est cum 50, 55 et 60 milibus Gallicis (quae, 
ut hodie dicitur, 2222 m. habent) vel cum 111, 122, 133 km. Quae 
hiberna nequaquam a Gallis obsidentur, sed Ambiorix cohortes 
XV Romanorum in Eburonibus ab atuatuca Balmoral duobus mili¬ 
bus interficit, sicut antea diximus. 

53: bellum Caesaris aduersus Ambiorigem. 

Caesar Basilum cum equitatu praemittit ab urbe Koblenz ad 
atuatucam Balmoral et «monet ut ignes in castra fieri prohibeat ne 

qua ejus adventus procul significatio fiat» (VI, 29, 5); Basilum 
ergo necesse est castra posuisse in loco Eburonibus vacuo, id est, 
ut mihi videtur, inter «continentes paludes» quae nunc vocantur 
Hautes-Fagnes in eo ipso loco qui etiamnunc appellatur Setcht- 
champ, id est siccus campus, in monte qui nominatur Rigi; inde 
mox post circiter decem milia passuum, id est post horam unam, 
cum equitibus suis «ad ipsum Ambiorigem contendit..., incautum 
atque imparatum» (VI, 30, 1), ergo apud unam ex proximis urbibus 
Eupen, Dolhain, Verviers; postremo Caesar ipse ab atuatuca Balmo- 
ral, ut ipse narrat (VI, 33-1-3), «T. Labienum ad Oceanum versus in 
eas partes quae Menapios attingunt proficisci jubet» (id est ad ur¬ 
bes Leiden et Utrecht versus), «C. Trebonium ad eam regionem quae 
ad Atuatucos adjacet depopulandam mittit) (id est ad urbem 
Dinant versus), «ipse ad flumen SnalMm, quod influit in Mosam, 
extremasque Arduennae partes ire constituit, quo cum paucis equi¬ 
tibus profectum Ambiorigem audiebat» (id est ad flumen quod ho¬ 
die vocatur Zwalm et prope urbem Roermond in Mosam influit et 
ad silvam quae hodie vocatur Hertogenwald). 

«Ambiorix sibi quemque consulere jussit. Quorum pars in Ar- 
duennam silvam» (id est in eas regiones quae hodie vocantur Herto¬ 
genwald et Eifel), «pars in continentes paludes profugit» (id est 
Heutes-Fagnes); «qui proximi Oceano fuerunt, hi insulis sese occulta¬ 
verunt quas aestus efficere consuerunt» (id est insulis quas non ma¬ 
ris sed fluminum (ut Mosae et Rheni) aestus, aquis crescentibus 
vel decrescentibus, efficere solent, sicut antea in Nerviis «aestuaria», 
ubi Nervii majores natu cum pueris mulieribusque collegerant (II, 
28, 1), non prope urbem Antwerpen, sicut docti dicere solent propter 
mare, sed in flumine Scaldi, prope urbem Cambrai, aquarum auctu 
et recessu fiebant); «multi, ex suis finibus egressi, se suaque omnia 
alienissimis crediderunt» (id est forsitan Menapiis, sed probabilius, 
ut mihi quidem videtur, Germanis Transrhenanis, quibuscum Ger¬ 
manos Cisrhenanos continenter bellum gerere contendit Caesar 
(1, 1, 3). 

Qui omnes Caesaris impetus adversus Eburones frustra facti sunt 
(bis eodem anno 53, semel anno 51 ante Chr. n.), ut ipse Caesar fa¬ 
tetur et congruenter explicat «in omnes partes dispersa multitudi¬ 
ne» (VI, 34, 1), quia «Ambiorix, dimissis per agros nuntiis, sibi quem¬ 
que consulere jussit» (VI, 32, 1): itaque Caesar nequaquam conatur 
«ut, magna multitudine circumfusa, pro tali facinore stirps ac nomen 
civitatis tollatur» (IV, 34, 8). 

Nomen autem hoc civitatis, id est Germanorum Cisrhenanorum, 
abstulit Augustus: ab eo enim imperatore Germani Cisrhenani, ad- 

junctis Atuatucis, novo nomine Eburonico Tungri appellati sunt, ut 
Tacitus in Germania, 2, 5, testatur; a quo nomine orta sunt nomina 
et urbis et dioecesis; postea autem dioecesis nomen novum cepit ab 
aliis urbibus, quae appellatae sunt Mosae Trajectus (Maastricht) et 
Leodium (Liege). 

Sic, tribus locis Caesarianis nuper repertis, illustratur lumine 
novo et inexspectato et primum fit simplex et cohaerens historia 
earum regionum quae inter Scaldim et Rhenum patent et hodie no¬ 
men habent recens Benelux. 

Diessae, in oppido Bavariae superioris ad lacum Ambronem sito, 
qui circiter quadraginta chiliometris a Monaco, urbe Bavariae prin¬ 
cipe, abest in occidentem versus, habebitur a die 30 mensis Julii 
usque ad diem 10 mensis Augusti (a. 1973), ubi sermo cottidianus 
sive in scholis (collocutionum et narrationum et lectionum et scriptio¬ 
num [et artis grammaticae, quantum erit singulis libitum] sive ho¬ 
ris otii vel temporis subsicivi vel ambulationum vel excursionum vel 
cantationum non adhibebitur nisi latinus. 

Denique ad hoc latinitatis seminarium singulare participandum 
tales tantummodo admittuntur, qui per quinque minimum annos 
linguam latinam jam didicerunt. 

Epistulae autem (interrogatoriae) mittantur ad hanc officii se¬ 
dem: 

Europa-Sprachklub 
D-8 Miinchen 2 
Schtitzenstrasse 1 III 

■ Telephonum: 0811 / 59 15 23 



EX ACTIS CERTAMINIS CAPITOLINI XXIII 


A. d. XI Kal. Majas cum Urbis Natalis dies in aedibus Capitoli¬ 
nis celebraretur, exitus certaminis pervulgatus est, quod omnibus, 
qui novae latinitati student faventque, Institutum Romanis studiis 
provehendis, summo rei publicaea litterarum artiumque liberalium 
moderatore civitatisque Romanae praefecto auspicibus, jam vicesi¬ 
mum tertium indixerat. 

Certamen quinque et triginta petitores adierunt, quattuor et vi- 
ginti nimirum ex Italia, unus ex Austria, unus ex Britannia, unus 
ex Finnia, unus ex Gallia, duo ex Germania Occidentali, unus ex His¬ 
pania, tres ex Lusitania, unus denique ex Americae Septemtrionalis 
Foederatis Civitatibus. 

Certamen erat de Lupa Capitolina, quam Romanae civitatis prae¬ 
fectus argenteam, eximia arte, effingendam curaverat, de argenteo 
praeterea nummo Capitolinarum aedium imaginem in antica, nomen 
vero litterati viri in altera parte praebente. Quibus praemiis sum¬ 
mus litterarum artiumque liberalium moderator pecuniam insuper 
adici jusserat. 

Quinque viri ad ipsum delecti erant, ut quid petitores prosa ora¬ 
tione valerent, quid facultate scribendi, judicarent, eorumque libellos 
per virtutis gradus distribuerent: Scaevola Mariotti, Romanae Uni¬ 
versitatis studiorum professor, Rita Palombini, rei municipales con¬ 
siliatrix, Antonius Traglia et Vincentius Ussani, Romanae Universi¬ 
tatis studiorum professores, Juliana Farenga Graecis Latinisque lit¬ 
teris tradendis doctor. Ex his Scaevola Mariotti praeses delectus 
est, ab actis vero Juliana Farenga. 

Libellis diligenter perlectis, cum eorum virtutes penitus expen¬ 
dissent atque aestimavissent, illum — Sacrum divi Augustini lava¬ 
crum — inscriptum praeter ceteros quinqueviri insignem ex commu¬ 
ni consensu judicavere, concitatum et ardentem, quo auctor nitido 
atque amabili scribendi genere usus, exquisita doctrina semper 
adhibita, memoriam repetit divi Augustini ablutionis Mediolani, 
anno CCCLXXXVII, in die festi Paschalis pervigilio. 

Alterum autem tenuisse locum libellus visus est, cui index 
Exspectatissimum totius saeculi largissimeque nummatum pugilatus 
certamen, quo auctor, divite lingua, fluenti minimeque vulgari ser¬ 
mone, illam tam magnificam pugnam, qua Josephus Frazier princi¬ 
patum universorum pugilum mediomaximi ponderis conservavit 
atque retinuit devincendo subigendoque tandem adversario Cassio 
Clay, illustraverat. 

Quinquevirorum collegium, scidulis resignatis uniuscujusque no¬ 
men continentibus, quas petitores iisdem sententiis ac libellos 
inscripserant, primum victorem Theodorum Ciresola declaravit, elo- 
quentissimum virum, qui libello Sacrum divi Augustini lavacrum 
inscripto certaverat, alterum vero Reginaldum Thomam Foster, qui li¬ 
bello cui index Exspectatissimum totius saeculi largissimeque num¬ 
matum pugilatus certamen adierat. 

Quinquevirorum collegium, praeterea, communi omnium senten¬ 
tia, statuit ut libelli, quos prae ceteris probandos censuerat, hono¬ 
rifica ornarentur mentione: Colin Austin De comoedia Graeca; Dinti 
de Castro In Demetrium architectum; Thebaldi Fabbrt Epistolae 
ex...schola; Hyacinthi Gualtieri Bissula. 

Sincero ergo animo gratulamur Prof. Theodoro Ciresola quod 
primum in hoc Certamine Capitolino XXIII obtinuit praemium, si¬ 
mul atque lectoribus profitemur opportune nos pulcherrimam narra¬ 
tionem vulgaturos colendissimi viri amicique Palaestrae Latinae quae 
saepissime scriptis ejus honestatur. 


VI CONVENTUS STUDIORUM CLASSICORUM 

INTERNATIONAL1S 


Matriti in Hispania diebus 2-7 m. septemb. a. 1974 celebrabitur. 

Cujus argumentum in universum erit: «RESISTENCIA Y ASI- 
MILACION DE LA CULTURA ANTIGUA EN EL MUNDO MEDITE¬ 
RRANEO». Colloquium in Conventu quoque habebitur de studiis 
classicis cum scientiis recentibus conferendis. Praeterea nuper inven¬ 
ta resque novae praecipuae tractabuntur specialisque Conventus coe¬ 
tus dicabitur CXXIV anno natali Platonis. 

Qui ampliorem Conventus notitiam sibi habere velit, Prof. adeat 
Emmanuel Femandez-Galiano. Comiti Organizador dei VI Congreso 
Intemacional de Estudios Cl&sicos. Duque de Medinaceli, 4. Ma- 
drid (14). 



JULIA 


CUM ferias agerem, hospitali receptus villula, eo in oppido cui 
nomen est Alassio —quo nihil pulchrius, nihil amoenius, nihil quie¬ 
tius esse videtur in caeruleis Liguriae litoribus quae in longitudinem 
patent, haud procul a Gallorum finibus—, ferias, inquam, cum age¬ 
rem perjucundas, abhinc decem menses sane, die quadam, en, subito 
et horrisono strepitu adeo excitatus sum, ut postmeridiana quiete co- 
gitationibusve excussus ex eo prosiluerim lectulo, ubi lassulum stra¬ 
veram corpus, nuper pransus, paulisper apricaturus. 

Haud secus ac si essem fulmine ictus, cum equidem consurrexis¬ 
sem, glareosam argutisque soleis strepentem pratuli semitam citato 
cursu emensus, ad cancellos posticumque aedium me intuli, anxius 
ac sollicitus ne quid gravius accidisset: quod, enim, auribus modo 
perceperam, id immani formidolosoque quodam resonuerat fragore, 
veluti si caelum tonitru totum contremuisset, veluti si ingens terrae 
fremitus, cum strepitu ruentium tectorum flammaeque sonitu ac vi, 
vel perterricrepus ventorum turbo tunc exauditus esset. 

Nempe, non infitior me subita inamoeni ejus fragoris opinione 
decipi ilico potuisse: quae in limine ipso protinus ego aspexi, gra¬ 
viora suspicatus, et neutiquam deceptum me esse confirmarunt, 
quamvis nihil atrox et immane tunc primo obtutu animadvertissem, 
cum duae tantummodo automatariae raedae in via publica transver¬ 
sae conspicerentur, quae veluti petulcae in se vehementer incursave¬ 
rant, quarum altera, pergrandis cum esset, ex collisis frontalibus in¬ 
columis evasisse videbatur, altera, autem, quae admodum erat pu¬ 
silla, saucia quodammodo ac semiruta in dissipatis vitrorum frag¬ 
mentis media jacebat. 

Cum ego, ardore aliquo concitatus, ad male mulcatum currum 
subinde advolassem, non potui tamen, postis manubriolo lente cunc- 
tanterque arrepto, impetrare ab animo ut ilico inspicerem, nescio 
quid horrible visu effingens mihi, metuens ne corpori cuidam mor¬ 
tuo occurrerem, cui cruentis vulneribus alvus esset confossus idem- 
que exta ostendens, cui vel rescissa exstarent brachia et crura dila- 
ceratumque caput cerebroque ipso paene scatens... 


* A quinqueviris de «Certamine Capitolino» XVIII referentibus hujus li¬ 
belli —qui hac sententia: «Antiquus necdum pectore cessit amor» erat 
inscriptus— «Latinitas neque mendosa, elegans immo interdum» est judicata. 

Alioquin, nonnullis villulae hospitibus et ancillis ante januam 
stantibus, videndi audiendique studio impulsis at, horrore perfusis, 
quidnam accidisset ex me quaerere dubitantibus, parumper cuncta¬ 
tus, denique, stridentibus autocisii valvis enixe reseratis, quendam 
animi ictum protinus percepi, vasto illo postmeridiani temporis si¬ 
lentio, simul ac pusam quandam ego immotam et cruentiorem ora 
cruraque in subselliis jacentem inspexi, puellulam, inquam, rutilanti 
coma praeditam dimidiatisque indutam puerorum bracis, campestri 
quodam sufflavo, et versicolori subucula... —an pusio erat, promissa 
caesarie instructus, reiculo illo nostrae aetatis more? A, minime ve¬ 
ro, mehercule!, cum intonsum et hirsutum quendam non esse pue¬ 
rum extemplo patuisset, at nimirum puellula videbatur, exiguis 
exstantibus sub veste uberibus! Quid tamen referre mea id poterat? 
Qualiscumque erat— etsi mihi parum probantur «juvenes, ut femi¬ 
na, compti», quos Ovidius poeta arcuisse adfirmavit 1 —, qualiscum¬ 
que, vero, in summo versari discrimine videbatur, nisi e vita jam 
excessisset... Misella ea virgo, eheu!, mortemne ante tempus ita occu¬ 
buerat? Itane animam efflaverat in trivio? Numquid vixerat? Nem¬ 
pe, animadvertenti mihi neutiquam spirare jam videbatur! 

Quo equidem perculsus maerore ac metu, vix procubueram, nisi 
repens me fulsisset quodammodo illius corporis fremitus, qui infan¬ 
tulam exanimem prorsus non esse significavit: quod mihi exinde 
persuasum est, ubi spirantem vel potius anhelantem sensi, ubi prae¬ 
sertim lacrimantes animadverti ejus ocellos, in me intentos ac veluti 
opem implorantes... 

Bene, io!, quoniam vita adhuc fruebatur virgo, quae vita expers 
visa nuper erat mihi! Peropportune ac tempestive adfueram auxilia¬ 
turus! 

Talia agitantem tum deinceps aliquid me necopinato cohibuit: 
nam oculos in se convertit meos alter ejusdem autoraedae inquili¬ 
nus, qui usque ad illud tempus recubans infra subsellia latuerat, vir 
quadraginta fere annos natus, ejus puellulae parens, scilicet, vel fra¬ 
ter, et ipse curtis bracis succinctus, ubi primum brachia cruore res¬ 
persa jactare sensim coepit, alternis manibus vehiculi gubernaculum 
complexus... Appellavi hortaturus, proximum pollicitus auxilium, ne¬ 
que responsum tuli, namque ipsum ex artiore habitaculo se expedire 
conantem ac fere egressum alter vehementer increpuit autoraedarius, 
qui nullo vel levissimo accepto detrimento allata sibi damna omnino 
resarcienda esse dictitabat, rustica insuper ac turpia verba ingerens, 
manibus —quid hoc indignius?— ipsis in male mulcatum juvenem 
intentatis. 

Quid facerem? Utri laborantium subvenirem priori, puellae an 
viro? 


1. Ovidti Heroides, VIII, 73. 

Sane, nihil fere temporis dubitandum putavi: vehicularem intui¬ 
tus limis oculis tabellam, ex compendiariis litteris cum virginem ejus- 
que comitem esse advenas comperissem, improbum ac veteratorium 
hominem praesenti animo objurgavi, quippe qui incolumis utique 
evasisset, cum peregrinus ille, qui eum italice loquentem intellegere 
nequiret, admodum esset vulneratus, neque vero is unus, quia intus, 
in quasa fractaque autoraeda, vulneribus quoque confecta jaceret 
puellula. 

Haec effatus, contumeliosa rustici hominis cohibita iracundia, 
cum undique fieret concursus et plerique saucio peregrino palam fa¬ 
verent, nulla quidem interposita mora, exterritae virgunculae succur¬ 
rere agressus sum, quamvis nescius et incertus artus minime auctis 
malis elicerem... Deo, tamen, opitulante, quamvis fastidio quodam 
manantis cruoris affectus, expeditam atque eductam omnibus viri¬ 
bus attollere denique potui. 

At ubi primum terram attigit, paulum afuit ut labans caderet 
virgo, quoniam vestigium eam repente fefellit: illud autem praeca¬ 
vendum mihi ratus, succiduis paene procumbentem genibus ego ci¬ 
tissime excepi mediamque tenelli corporis partem amplexus et altero 
brachio ad humeros meos annisam cum sustinuissem, pedetemptim 
euntem deduxi, adnuentibus adnuens deversorioli dominae et ancillis. 

Paucis vix superatis liminis gradibus, en, promptissimus quisque 
eorum qui forte aderant e vestigio subducit mihi puellam ac sessum 
sedulo recipit eandemque in vimineum xysti solium impositam, sub 
tegmine pergrandis versicolorisque umbellae, circa stipat officiosus, 
mira quadam subveniendi alacritate impulsus, multa tamen agendo 
nihil prorsus agens: nam cuncti —satis superque crebros esse dixe¬ 
ris!—, sive hospites sive famulae, huc illuc cursitant anhelantes fodi- 
cantesque inter se, fucata quadam vernilitate haud mollia hospitae 
jussa nihil abnuentes at miscentes omnia. Sunt enim qui ligamenta 
quibus sistitur sanguis quaerant vicissim ubi reperire liceat; sunt 
autem qui pocula ferant at vacua; sunt qui quaeritent unde paululum 
aquae hauriri possit; qui potionem recreandis viribus aptam potius 
ferri jubeant; qui sudariola, neutiquam munda, ostentent... — cum 
interea puella, solii adminisculo fulta, circumspiceret tacita et etiam 
tum trepida, quippe quae nuper adventantem paene vidisset Atropon... 

Quid ego? Illo autem pietatis munere, quo non invitus suscepe¬ 
ram, propere functus, nihil quicquam habui quod tum agerem, nisi 
spectavi, procul a ceteris moratus, me ipse in mea medendi inscitia 
objurgans: cur ego iners in medicinae arte puer versari nolui, 
conspecti cruoris fastidio sensim devicto? Si tunc patri paruissem 
meo, me hortanti ut in medicinae experientiam incumberem, litte¬ 
rarum studiis spretis et contemptis, misellae adulescentulae vulneri- 

bus nunc quidem valuissem mederi... Me miserum! Quidnam usu 
potest turpius homini venire, quam se inutilem neque idoneum ad 
aliquid esse intellegat? 


★ ic ★ 

Hoc tamen me adjuvit: omnibus enim omnia agere cupientibus 
nec quicquam denique proficientibus, temporibus usus, haud secus 
ac miles quidam, effetus quodammodo et fractus idemque sua bel¬ 
landi virtute parum confisus, cum occisum militiae ducem respicit 
et comites magis magisque paventes atque impares rei gerendae, se 
in confertissimam aciem, ad spem omnes erigendi causa, infert ar¬ 
dens, ita ego tunc meam atro sanguine nihil prorsus curans tunicam, 
quae candidior fuerat, medicamentariam capsulam ex alterius ma¬ 
nibus impiger arripui, ex alterius poculum, cui nonnihil aquae oxy- 
geno medicatae raptim cum infudissem, id sollicite ad stillans cruo- 
re os puellulae admovi, ut ipsa ablueret. Deinceps, medicamine illo 
usus, quod «jodium» vulgo dicitur, frontem ac tempora frustulo lini 
madefacto defricui, abstergens omnia, quoad tenuioribus vulnerum 
labiis manare destitit eruor. 

Tumentia autem hiantis oris labella et gingivas et genas longis 
digitis contrectabat virgo, leviorem identidem ciens gemitum, cum 
praesertim dimotis compositisque crinibus candidam exploraret fron¬ 
tem, ubi tuberculum quoddam turpe eminebat, cum potissimum attin¬ 
geret laceratam genus cutem, cui quoque mederi properavi, vixdum 
laborantem animadverti. 

lis denique suppeditatis quae ad recreandum ex ulcusculis essent 
necessaria (pro meis viribus, hercle!, inest conscientia mihi meae 
incultae et inopinatae peritiae, qua impulsus omnia tunc effecerim 
praecipua, vigentem ac parem me praestans negotiis, superillitis ma¬ 
ture neque inscite medicaminibus ad expurganda omnia quae tabe 
infici possent, valetudinis tuendae causa saltem), denique, inquam, 
omnibus suavia solandi causa interea dicentibus verba, ut solet, 
puellae patrem, cui possem item mederi, jam quaeritabam, nimiis 
gratulantium vocibus inflatus, cum accitus, en, domesticus pervenit 
medicus, qui deversorii dominam ancillasque aegrotantem in cubicu¬ 
lum reducere jussit, quo melius nudatos artus exploraret, si quid 
ossium fractum esset: itaque reunctor ille qui fueram — eheu! — 
tunc ilico neglectus sum. 


•k * -k 

Cum interim ex via in villulae hortulum uterque vir refugisset, 
nondum jurgare ambo desierant, cladis culpam alter in alterum co- 
niciens, per officiosum scilicet interpretem ex iis qui frequentes cir¬ 
cumsteterant, donec advena, prolixiorem sermonem abrupturus, cum 

hoc potissimum exquirere vellet, in tuto essetne pupula, omnia in 
se unum congessit, quamquam is sane non erat qui magis quam ille 
machinarum refector peccasset, qui ad experiendam tantummodo fre¬ 
ni vim, ruentem imprudens e vestigio continuerat raedam, quam in 
raedam incautus pusillae carruchae ductor protinus incidit, hau mo¬ 
dico viae flexu ibi exstante: ergo adeo, ne hercle!, nullo pacto fieri 
poterat ut vehiculorum conflictus devitaretur. 

Istam profecto cum sensissem meram fore stultiam, quae stoma¬ 
chum mihi moveret, nisi improbum calonem interpellassem quin 
dammum, quod nullum esset, ultro resarciri sibi vellet, porrigenti 
dexteram ad exigendum indebitum aes tum obviam prodii, vehemen¬ 
ter objurgans quod nimia ejus convenae humanitate abuteretur, 
cum ipse extra culpam omnino non esset. 

Tum ille: — «Heus! — inquit, linguam ab irrisu ultro exserens —, 
siccine ais? An furis? Age, abi in malam crucem! Quodsi autem tam 
bonus es, ut cuidam peregrino eidemque ignoto favere malis, detri¬ 
mentum mihi allatum ipse statim resarci! An mavis tibi me occillare 
os? Recede actutum de medio!» 

Quid ergo responderem ad istam impudicam impudentiam? 

Vituperavi, cachinnavit. 

Hic, si meis saltem consulere rebus voluissem, mihi commodus 
uni, potueram jam abire, alium quaerens locum: at, mehercules!, cur 
ego in illo ejus poscinummii scelere coniverem, juxta ac si consilii 
particeps essem? Cur arrogantem sermonem, cur sordes verborum 
ac praecipitem impetum paterer ignavus? 

Cum igitur obicienti mihi multa aliquid infandum quodammodo 
subringens respondisset, maledictis ex trivio arreptis, acer et indo¬ 
mitus, minaci equidem vultu oppugnaturus steti: — «Quid ais tu? 
Ilicet, desine... Novi tuum animum, age! Ecquid? Pergratum tu mihi, 
per, inquam, tu mihi feceris gratum, si...» — ita alloqui hominem 
aggressus eram. At ruentem in me increpitantemque gravibus probris 
viarum vigiles tempestive invaserunt, satis cum comperissent uter ei 
facinori esset obnoxius. Rursus, perdiligenter sciscitati quid ipse pe¬ 
regrinus in conflictu atque tritu autoraedarum passus esset, certio¬ 
res porro facti de saucia puella, noxium hominem nequiquam se 
culpa carere clamitantem viocuri secum eduxere, quippe nullam nu¬ 
per temptavisset viam quo rectius litem componere possent ambo, 
quin etiam, singulari incensus avaritia, aliquanto insolentius ipse lu¬ 
crari voluisset. 

Externus autem vir, in urbana vigilum castra viocuros sequi jus¬ 
sus, quo disertius testimonium diceret praesente eo qui stationi 
praesset, ubi adulescentulae meliuscule esse accepit, ex hortuli can¬ 
cellis egressus ad inspiciendum cisium se contulit; paulo post cum 
rediisset, peras cistasque attulit, quas suae comiti tradendas incerto 
ore loquens italice mihi commisit. 

Tum vero nomen candidulae virginis primum ego accepi, Juliam 
cum ille nominavisset. 

Julia!: nempe, haud infrequens quoddam erat nomen, immo vero 
usitatum ac fere tritum; verumtamen, ut meis auribus repente visum 
est, sane suavissimum et jucundum, utpote mellitum, utpote resonans, 
utpote puellari aetati plane accomodatum ac nihilo minus muliebre 
quam maxime. Quod mihi mecum haec volutanti tum maxime per¬ 
suasum est, cum redeuntem denuo prospexi puellulam muliebri orna¬ 
tu indutam, niveo amictorio albaque fasceola, qua fulvi crines con¬ 
cinne erant colligati. 

Quid ergo? Quam ego iterum conspexi, deinde deinceps, ea nec 
puellulam nec pusam se praebuit, sicuti puerili quodam vestimento 
indutam primum existimaveram, nec perspicienti mulier jure ac me¬ 
rito erat mihi ceterum appellanda, siquidem annos quindecim ma¬ 
xime natam diceres. 

Nimirum, fieri potest ut fallar, tam pauci adulescentulae cir¬ 
cumscriptis annis, quandoquidem inter omnes constat quam opina¬ 
bilis sit mulierum aetas, quarum de annorum numero conicere si 
quis velit, haud scio an quod vero sit proximum fere attingere pos¬ 
sit; quam ostentent ac profitentur, ea mulieres perarro cum utantur 
eatate, grandiores natu sunt ideo existimandae, nonnullis plerumque 
annis vel mensibus tantum. 

Quid multa? 

Inhiantibus omnibus, et ego attonitus tum obmutui, meis oculis 
vix confisus et etiam tum incertus eademne esset ipsa, quam vulne¬ 
ribus onustam ex vehiculari calamitate dudum recepissem: tam pul¬ 
chrum «bacciballum», si hac Petronii voce uti licet 2 , tam venustu¬ 
lam virginem se tum ostendit Julia, juxta senescentem nec bellam 
hospitam per scalarum gradus graviter cum descenderet, iis exorna¬ 
ta vestibus, quas viatoriis cistis modo deprompserat. Speciosior uti¬ 
que illa apparuit omnibus mulieribus, advenis plerisque, quas mihi 
deversanti in eo oppido, cui nomen esse Alassio supra diximus, 
conspicere licuit, seu omnibus locis otiose pervagantes, seu nundi¬ 
nantes in tabernulis, levidensia amicis afferenda sciscitantes scrutari- 
tesve munuscula, seu marinis aquis usas arenosoque in litore stratas, 
seu cenantes in ipsis hospitii aedibus instructasve manubriatis re¬ 
ticulis ea pusilla ludentes pila, quam «ping pong» vulgo dicunt. Qua¬ 
rum rectissimae pleraeque, procerae erant nonnullae ac formosiores, 
haud invenustae erant plurimae neque incomptae: at nullam candi¬ 
diorem amabilioremque illa fuisse existimavi puella, cujus equidem 
amore captum me esse ilico sensi ac percepi. 

— «Puellulae amore...?!» — tetrico vultu et animo mihi infesto 
quaesiverit quispiam. — «Puellulae amore..., quid mirum?» — juvat 


2. Petr. frag. Cod. Tragur. 61. 




Julia 


47 


me integrum et sincerum improbissimo huic viro, si forte exoriatur, 
iterum dicere. Ne audeat, quaeso, mea ille perperam intelligere ver¬ 
ba, in deterius interpretatus, casta incestis miscendo, laceraturus pro¬ 
bum probroso ore virum! Singulari virginis amore sane non infitior 
me tum captum esse: quid turpe in me ideo reprehendi potest? Etsi 
me nulla, enim, compellat suboles patrem, patrio quodam amore 
tunc flagrare mihi visus sum, non libidine, at caritate quadam ejus 
male mulcatae virgunculae me tum exarsisse profiteor, at rectissima 
voluntate, at misericordia, at mira quadam pietate, veluti erga vul¬ 
neratam volucrem me idcirco affectum esse denique assevero, quia 
sauciam, quia solam, quia miserandam nanctus eram, perinde ac si 
orbatam matre filiolam, ideoque vehementioris amoris indigentem, 
sibi pater magis magisque diligendam censeat. Quodsi — ut quidem 
ego sentio, nihil veritus ne nimis videar malivolis aut insolens aut 
mendax —, quodsi, inquam, id recte percipere mente animoque 
nescit vel nequit iste complecti, cui natura non dedit ut aliquid hu¬ 
manitatis haberet, illud ejus Britannorum regis, cui nomen Eduar- 
dus fuit tertius, quem honoris causa nomino, obice re me juvat: 
«Male sit ei, qui de hac re improbum fecerit judicium», quibus exse¬ 
cratus vocibus, ut inter omnes constat, elingues quodammodo eos 
reddidit qui — cum elapsum forte femorale cingulum cuidam ille 
rex reddidisset matronae, comiter officioseque sublatum humo — te¬ 
mere obtrectabant, quippe qui in deterius trahere mallent quod li¬ 
mis oculis vidissent; tunc rex, ut suam ultro purgaret innocentiam, 
cum potissimum famae consulere vellet, equestrem condidit ordinem, 
quo nihil regalius exstitit, siquidem praeclara ejus ordinis insignia — 
femoralia ipsa cingula! — iisdem ille inscribi jussit verbis, quae Gal¬ 
lico tum forte usus sermone fecerat: «Honni soit qui mal y pense». 

Sed haec hactenus: ad me ipse jam revertar. 

Dixi equidem — et iterum dicere nunc juvat — mirifica me qua¬ 
dam incensum esse pietate in Juliam, quae nullam porro ad teneras 
malas oblinendas adhiberet cerussam ac purpurissam neque ceteris 
uteretur feminarum ungunentis neque aureis inauribus gemmeisque 
ad exornanda membra monilibus. Addere juvat quod vestimenta ipsa, 
quamvis muliebriter nitida ac perpolita, putidam nihil ostendebant 
puellam. Additur ut... — quorsum igitur haec de persimplici ac mo¬ 
dico Juliolae cultu ejusque aetatula? Quidnam est causae cur tam 
multa dixerim? 

Quia, profecto, hoc accidit — nescio vel potius non intellego quo¬ 
modo vel cur ita acciderit —, hoc, inquam, hoc accidit ut necopi¬ 
nato agitarem, si mihi umquam forte aliquando foret filiola, en, 
misellae candidissimaeque Juliae — quam in terris unam eo suavis¬ 
simo nomine dignam putarem —, simillimam quandam habere me 
optaturum... 

Enimvero caesios virgunculae ocellos, qui prae recenti metu tur- 

giduli exstabant, mulcere tum voluissem, varie et copiose adludens, 
quo planius intellegeret Julia nihil prorsus insanabile esse sibi, e ca¬ 
lamitate incolumis fere cum evasisset. 

O, utinam ego hilarem tumidoque ore arridentem Juliolam aspi¬ 
cerem ejusque frontem denique remissam! O, utinam laetitia gestiens 
me ultro alloqueretur aut saltem mihi aliquid quaerenti ita respon¬ 
deret, ut ejus vocem audirem, quae procul dubio modulatior erat 
eademque canora et in numerum cadens... 

"k it -k 

Omnibus jam stipantibus et certatim gratulantibus virgini ejus¬ 
que comiti quod tamquam divinitus periculum uterque effugisset, 
et mihi tum bona visum est dicere verba: verumtamen, cum timidus 
ac verecundus secedere maluissem, seorsum commoratus ac veluti 
latens, omnino conticui, haud secus ac si lingua torpuisset, neque 
Juliae audire potui voculam, quam nemini stipantium exaudire tunc 
licuit, quia nihil garrulam se ostenderat virgo; nihil prorsus, enim, 
est locuta, ne ubi quidem petasatum, ut ita dicam, itineris socium 
vidit, qui, sarcinis jam collectis discedendique facultate a benevolen¬ 
tissima hospitii domina comiter petita, in limine ipso multas consa¬ 
lutantibus egit gratias, gallico sermone italicis aliquot interjectis 
verbis. 

Gallice et ego tunc affatus, plurimam ei salutem dixi, votis omi¬ 
nibusque proficiscentem prosecutus, salutem dixi puellae, quae, la¬ 
crimulis obortis, tacito citatim egrediens mihi tum respondit ore. 

it k k 


Ingratum illinc discedendi tempus jam aderat, quandoquidem 
lapsae — eheu! — tam fugaces erant feriae, ut me incautum fere 
necdum refectis viribus laetum deprehendissent. 

Juxta villulae januam, in pratulo ipso topiaria arte exculto, auto- 
matariam sarcinatus opperiebar carrucham, qua me ad longinquam 
curruum ferrata itinera transcurrentium stationem propediem vehi 
oportebat, aliquid mearum rerum interea meditans ac totus in illis 
(si recte memini, subdubitanti anceps erat mihi «De feriis Alsiensi¬ 
bus» an «De feriis Alassiensibus» ille Frontonis libellus inscribere¬ 
tur...), cum puellam limis oculis conspicatus illae praetereuntem ve¬ 
hementius commotus sum, utpote qui Juliam necopinans revisissem. 
Ouam simul atque respexi, neglegentius antea cum starem, can¬ 
cellis quodammodo innixus, actutum me erexi, ardore quodam in¬ 
census, nihil pendens animo... A!, numquam ego putaveram, ex ani- 

mi mei sententia, fore ut ea, quam abeuntem haud siccis oculis con¬ 
salutavissem, veluti filiam parens ipse, tam cito aliquando a me re¬ 
viseretur, repente exorta! En, eam alloqui cupiens, iterum et iterum 
appellavi, paulisper consecutus... 

Citatim illinc recedens tunc se convertit puella, ejus quoque se 
convertit comes: neuter tamen mihi respondit, quamvis ille quid 
vellem ego significasse et quaesisse mihi visus esset, quamvis illa 
nictans rideret... 

Suscensui tum ipse iis ac mihi potissimum, id intuenti spectanti- 
que quod numquam credidissem, quid esset Julia denique cum pa¬ 
tuisset, qualis esset, eheu!, sero cum intellexissem... 

Namque illa, quam serica tunica amictam respexeram praetereun¬ 
tem, ejus viri, quem imprudens patrem putaveram, ejus viri, in¬ 
quam, ejusdem — si ipse idem erat quem primum videram —, ami¬ 
culam esse vero tum se ostendit, utpote accepto sui comitis ample¬ 
xu, neutiquam paterno amplexu, tam lascive ac mimice cum incede¬ 
ret, ut subita oculis tum ingereretur veritas. Columbulatim inter 
se osculantes — o amantes amentes! —, omnium qui spectarent im- 
memores in publicum prodibant, alter alteram mira caritate com¬ 
plexus... 

O quantum ejus puellae opinio incautum me fefellit, eheu! Quidni 
adfirmaverim? O dedecus! O lutum! O... — at sile, mea lingua! 
Vel potius, si his Senecae illius uti licet verbis 3 , hoc ipsum est fa¬ 
tendum: «Si quando fatuo delectari volo, non est mihi longe quae¬ 
rendus: me rideo... Quis enim me stultior, quis ineptior me, quis 
inscitior, siquidem fieri potuit ut specie ego tantum deciperer? 

Namque ea — quae nuptiis nondum idonea virgo videbatur, ubi 
primum ex quassata autoraeda eductam laborantemque vulneri¬ 
bus comiter curavi, quam muliebribus indutam vestibus simplicem- 
que munditiis iterum aspiciens in villula unice diligere coeperam —, 
ea repente patefacta est mihi — honorem praefor! — lupula quae¬ 
dam, putidiuscula quaedam ex iis puellulis quae, ut ita dicam, pudi¬ 
citiam habent in propatulo, dimidiata virgo, inquam, ex iis quae, 
nondum vigentes aetate at maturius perditae, eheu! nullo animi prae¬ 
ditae rubore lupantur per vias... 

Equid? Mihine diligendam eam ego censueram, cui nomen jure . 
et merito esset idem ac protervae Augusti principis filiae? Istine in¬ 
verecundae virgini, misericordia motus, timueran ego, missicius qui¬ 
dam reunctor? Hujusmodi leviculae pusae pius memineram? O sin¬ 
gularem amentiam! Sane, pol!, qui potuerat id fieri ut deciperer, 
qui potuerat? Atqui evenerat! Horret etiam nunc animus tanti erro¬ 
ris imagine! Numquid est aliud?... 

Nempe, Juliola illa, quam candidiorem protinus existimaveram, 


3. Sen. Ep. 50, 2. 

illa Juliola quam iterum nunc aspexeram dulce ridentem ac lascive 
incedentem, Juliola, vero, nihil aliud nisi quaedam erat mihi appel¬ 
landa «Lolita», ut impudicissima quaeque impuberum virginum pro¬ 
prio nomine nunc vulgo appellatur! 


* * * 


At id nonnumquam me volutantem coquit, in pectore fixum, atque 
angit, quod nonnullam in dubitationem adducor ipsane fuerit Julia, 
quam fastidiens in limine ipso deversorii, eo in oppido cui nomen 
est Alassio, tum forte animadverterim, an puellula quaedam invere¬ 
cundior, mihi plane ignota eidemque Juliae, quam pudicam modestio- 
remque opinatus eram, admodum similis, si qua humani erroris cul¬ 
pa, si quo oculorum vitio teneri potui imprudens. 

Procul dubio, quam rursus vidi profecturus, parum attentus cum 
essem, ea fuit puella quaedam, candidae Juliae similitudinem ferens... 

An longa dierum series, denique, in oblivionem illius, quam forte 
conspexi, puellulae jam adduxit me? 


Prof. Humbertus De Franco 
Via dei Velo, 13 

linguam graecam legendi facultate jam 
pollent, in via quae ad criticam textua¬ 
lem ducit magnopere adjuvabuntur. 

Arnheim, M. T. W. — The Senato- 
rial Aristocracy in the Later Roman 
Empire. Ed. Clarendon Press, Ox¬ 
ford University Press, 1972. Pag. 
XIV-258. L. 5.25 net. 

Fuitne Imperium Romanum tardiore 
aetate regale civitatis genus seu monar¬ 
chia ut semper ab omnibus fere aesti¬ 
matum est? En quaestio praecipua 
quam hoc volumine Prof. M. T. W. 
Arnheim suscipit investigandam; quo 


modo optimatium arbitrium seu sena¬ 
toria praestantia sese erga imperatores 
habuerit aetate qua Diocletianus reg¬ 
nare incipit usque ad mortem The¬ 
odosii Magni (a. 284-395) perdurante. 
Quod nemo autem improbare potest est 
immutatio dominatus optimatium Cons¬ 
tantino Magno imperante, qui ratio¬ 
nem seu structuram regiminis, variavit 
in regionibus quae in orientem specta¬ 
bant, dum in reliquis Imperii septem- 
trionalibus plagis nihil est immutatum. 
Auctor dilucide commonstrat discrimi¬ 
na rei publicae inter orientem et occi¬ 
dentem, quae plerumque irruptionibus 
germanicis tribuuntur, saeculo IV per¬ 
currente clarissime facillimeque discerni 
posse. 

Bieler, L. — Geschichte der romia- 

chen Literatur. Vol. I: Die Litera- 

tur der Republick. Pag. 153. Vol. II: 

Die Literatur der Kaiserzeit. Pag. 

132. Ed Walter dc Gruyter, Berlin, 
1972. DM 7.80. 

In introductione auctor linguae lati- 
nae momentum significare contendit 
prout Roma per orbem dominationem 
suam amplificavit. Sed apud Prof. 
L. Bieler hoc est praecipuum discri¬ 
men inter “litteras romanas” et “litte¬ 
ras latinas”: cum de “litteris romanis” 
agit, opera meminit clarissimorum Ro¬ 
mae scriptorum plerumque lingua grae- 
ca exarata essq, dum praecipua opera 
latina magnopere valuerunt cum scrip¬ 
toribus imperii in latinitatem subacti. 
Tria genera litteraria in antiqua urbe 
Roma excoluntur: Historia, Philoso¬ 
phia, Rhetorica. Genus in litteris libe¬ 
rum, quod fabula romanensis vulgo 
nuncupatur, incipit dialogis philosophi¬ 
cis et rhetoricis obnoxium. Litterae la- 
tinae decursu temporum christianae 
redduntur historiamque penetrant us¬ 
que ad medium aevum. Primus operis 
libellus in duo capita dividitur: I. Lit¬ 
terae romanae usque ad mortem, Sci¬ 
pionis; II. A Graecorum aetate usque 

ad mortem Ciceronis. Ad alterum ope¬ 
ris libellum quod spectat, en indicem 
lectores habent: III. Augusti aetas: a) 
Litterae earumque adjuncta; b) Prae¬ 
cipui magistri: P. Vergilius Maro, 
Q. Horatius Flaccus, Titus Livius, ele¬ 
gi vates, P. Ovidius Naso; IV. Aetas 
postaugustana; V. Nova et Vetera. 

Parry, A. —• Sttulies in Fifth Centu¬ 
ra Thought and Literature (Yale 
Classical Studies 22). Ed. Cambrid- 
ge Universitv Press, 1972. Pag. XI- 
270. L. 4.80 net. 

Hoc volumine non nullae de litteris 
atque cogitatis saeculo quinto apud 
athenienses disputationes continentur 
rationibus ac viis aliarum disciplina¬ 
rum usurpatis ad retractationem haben¬ 
dam quaestionum magni momenti quae 
in studiis classicis agitantur. Quinque 
prima capita doctrinae socraticae de 
anima inquirendae, Protagorae retrac¬ 
tando sub saeculi vicesimi luce, novae 
rationi conspiciendi Thucydidis histo¬ 
riam, investigationi psychanalyticae 
cujusdam personae dramaticae euripi- 
dianae, examini praecipui muneris my¬ 
thi dicantur. Aliae insequuntur lucu¬ 
brationes de duplici Antigonae fune¬ 
re, de odis choralibus Baccharum apud 
Euripidem, de ratione orationum sti- 
listica apud Thucydidem, de usu ap¬ 
paratus scientifici saeculo quinto Athe¬ 
nis, de paradoxo socratico quod in ope¬ 
re Hippolyto contineri videtur, de Sa¬ 
miae Menandri textu qui novo codice 
nuper vulgato amplificatus est. Tan¬ 
dem duae lucubrationes finem operi 
imponunt de critica textuali locorum, 
qui controversiis agitantur, ex Iphige¬ 
nia in Aulide et Trachiniis excerpto¬ 
rum. Quae omnia a peritissimis in re 
viris conscripta magno in primis erunt 
adjumento iis qui litteris cogitatisque 
atheniensium saeculi quinti operam 
navare velint. 


Lafargue, A. — Vers une grammaire 
nouvelle. Premier fascicule: Le grou- 
pe-sujet . Le groupe du verbe : 1’attri- 
but. Deuxieme fascicule: Le grou-pe 
du verbe: le complement. Troisieme 
fascicule: Le groupe du verbe: le 
verbe, les temps du recit. Livre du 
maitre 4, 5, 6. Ed. Hatier, Paris, 
1970. 

Prof. A. Lafargue id sibi proposuit 
et magistris et alumnis tradere: ele¬ 
menta novae quae vulgo nunc "struc¬ 
turalis” nuncupatur, cum majora in re 
linguistica commoda haec nova ratio 
afferat quam hucusque usitata gramma¬ 
tica “traditionalis”. Proinde tres fas¬ 
ciculos alumnis praebet» quorum primo 
de subjecto, de epitheto, ae appositione, 
de nominis complemento (Le groupe 
sujet), de attributo (Le groupe du ver¬ 
be: Tattribut) agitur; in altero fasciculo 
de verbo, de vario verborum genere, 
de complementis (Le groupe du verbe: 
le complement); in tertio fasciculo de 
verbo ejusque temporibus (Le grupe du 
verbe: le verbe, les temps, les temps 
du recit) scitissime quoque agitur. Duos 
praeterea fasciculos magistris offert ubi 
luculente prooemio peracto materiam 
linguisticam per quaestiones, exercitia, 
commentaria alumnis evolvendam, ma¬ 
gistri ad manus praesto habebunt ad 
correctiones et explicationes quod spec¬ 
tat, ita ut mira ratione labor alumno¬ 
rum et professorum in scientifice lingua 
cognoscenda conveniat. Nihil magistri 
timoris habeant novamque rationem in 
tradenda lingua et grammatica temp¬ 
tare audeant fructusque ex ea insoli¬ 
tos jucunde percipient. 

Della Corte, F. — Opuscula II. Ed. 
Istituto di Filologia Classica e Me- 
dioevale, Universitik di Genova, Fa- 
colt& di Lettere, 1972. Pag. 300. 

Anno circiter peracto ex quo pri¬ 
mum volumen opusculorum in lucem 
vulgatum est, cimus. Prof. Della Cor- 

te alterum prodit quo lucubrationes de 
litteris latinis ad rei publicae aetatem 
spectantes collegit. Quae sequuntur 
indicem perspiciant lectores: Perso- 
naggi femminili in Plauto (p. 3); La 
comedia della fantasima (p. 17); In- 
torno alie ‘‘Saturae” di Ennio (p. 25); 
Catone Maggiore e i “Libri ad Mar¬ 
cum filium” (p. 33); L’ambasceria di 
Cratete a Roma (p. 49); Et in Arcadia 
ego (p. 51); L’eta di Lucilio (p. 55); 
Per 1’identita di Valerio Edituo eon 
Valerio Sorano (p. 73); Marco Seio 
Nicanore, grammatico e poeta (p. 77); 
Varrone e Livio di fronte alia metrica 
tradizionale della scena latina (p. 81); 
Varrone metricista (p. 91); Per il testo 
delle “Menippee” (p. 121); Rileggen- 
do "Le Menippe” (p. 135); Suspicio¬ 
nes (p. 143); Simposio varroniano 

(p. 157); L’altro Catullo (p. 165); In- 
troduzione a Catullo (p. 267); II giu- 
dizio di Pollione su Balbo Minore 
(p. 277); L’autore della cosidetta Lau¬ 
datio Turiae (p. 287); II nuovo fram- 
mento F della [Laudatio... 11] xoris 
(p. 291). 

Guazzoni Foa, V. — La liberta nel 
mondo greco l. Ed. Istituto di Filolo- 
gia Classica e Medioevale, Universi- 
ta di Genova, Facolta di Lettere, 
1972, Pag. 140. 

En liber de libertate apud graecos; 
qui eo magis est commendandus quo 
nihil amplius quam libertatem homi¬ 
nes cujusque aetatis, et in primis nos¬ 
trae expetere solent, quin omnes nos 
ejusdem verum sensum forsitan habea¬ 
mus. Introductione peracta, V. Guaz¬ 
zoni Foa rem aggreditur investigandam 
hac via atque ratione. Sensu glottolo- 
gico-semantico libertatis exposito, his¬ 
toria quaestionis describitur: quid 
primum senserint philosophi aetatis 

f jraesophisticae de divina et humana 
ibertate; quid deinde sophistae de 
eadem re existimaverint; quid deni¬ 
que de libertate quoque poetae et his¬ 


torici scriptores habeant. Nihil est du¬ 
bii quin res per se magni momenti a 
cima, magistra V. Guazzoni Foa trac¬ 
tata maxime lectoribus arrideat, cum 
adeo argumentum sit nostrae aetatis ut 
ab omnibus hominibus ut bonum op¬ 
timum desideretur. 

Paladini, V. — De Marco, M. — 
Lingua e Letteratura Mediolatina. 
Casa Editrice Prof. Riccardo Patron, 
Bologna, 1970. Pag. 317. Lire 4400. 

Transitus sane rerum exstat Medium 
Aevum. Quam indolem illius aetatis 
investigare sibi proposuerunt cimi, auc¬ 
tores ad rem liguisticam ac litterariam 
quod spectat, ut aliquam utilitatem af¬ 
ferrent scholasticis in primis universi- 
tariis. In amplissima enim vero dicio¬ 
ne litteraria medii aevi Prof. Paladini 
et De Marco summam seu compen¬ 
dium efficere conantur praecipua illa 
tantum opera inquirendo quae specia- 
iem auctoritatem momentumque artis- 
ticum, historicum, litterarium haberent. 
Praefatione peracta, in duas opus par¬ 
tes dividitur quarum prima “Lingua 
Madiolatina” inscribitur, ubi de lin¬ 
gua litteraria et vulgari, de linguae 
litterariae elementis, de linguae evolu¬ 
tione, de generum litterariorum tradi¬ 
tione atque innovatione peritissime 
agunt auctores. In altera vero parte cui 
est index " Letteratura Mediolatina ”, 
litterae barbarae, carolinae, feudales, 
soholasticae, eruditae pertractantur. 
Indice linguistico rerum notabilium 
nominumque explicit liber. 

Ziegler, K. — P lutarchi Vitae paral¬ 
lelae. Vol. 111. Fasc. 1 . Ed. Biblio 
theca scriptorum graecorum et roma- 
norum Teubneriana, Leipzig, 1971. 

In hoc Plutarchi volumine tertio hae 
Vitae Parallelae continentur: I. Deme¬ 
trius et Antonius; II. Pyrrhus et Ma¬ 
rius; III. Aratus et Artoxerxes; IV. Agis 
Cleomenes et Ti. et C. Gracchi; V. Ly- 

curgus et Numa; VI. Lyssander et Sul¬ 
la; VII. Agesilaus et Pompeius; VIII. 
Galba et Otho. Cum haec in primis cri¬ 
tica sit editio, totum prooemium rebus 
criticis dicavit auctor, qui magna in¬ 
dustria ac peritia praecipuos codices 
ejusque historiam pertractat qui exstant 
ut Codex Sangermanensis vel Coslinia- 
nus 319, Codex Laurentianus plut. 69, 
Codex Palatinus Gr. 283, Codex Vati¬ 
canus Urbinas Gr. 97, Codex Marcia¬ 
nus Venetus Gr. 386. Deinde textus 
insequitur graecus Vitarum Parallela¬ 
rum, quas antea memoravimus;, selecto 
apparatu critico instructus. Opus, pau¬ 
cis verbis, utique maturum prout ite¬ 
rum recensitum a Prof. K. Ziegler aeta¬ 
te jam provecta,, nam ut ipsius verbis 
patet: "nunc senex eundem (fascicu¬ 
lum) iteratis curis editurus id unum 
habeo commenmorandum me non so¬ 
lum id egisse, ut textum emendatiorem 
si fieri posset, lectoribus proponerem, 
sed etiam ut testimonia reviderem exa¬ 
minarem augerem”. 

Rebeiro Ferreira, J. — Euripides : 
Andromaca. Ed. Instituto de Alta 
Cultura, Centro de Estudos Classi¬ 
cos e Humanisticos, Facultade de 
Letras, Universidade de Coimbra, 
1971. Pag. XIX-298. 

En nova Andromacae euripideae edi¬ 
tio quae ab omnibus jure meritoque, 
ut censemus, probabitur, etsi opus ad 
lauream in Philologia Classica obtinen¬ 
dam ab auctore oblatum sit. Praeterea 
quod una e praecipuis Euripidis fabu¬ 
la dramatica videatur, scita introductio¬ 
ne praemunitur in qua haud paucae 
quaestiones proponuntur: quando An¬ 
dromacae drama, si elementa historica, 
metrica, linguistica perpendimus, con¬ 
scriptum sit; quo loco haec fabula in 
scaenam sit edita; quo nova ratione an¬ 
tiquus mythus retractetur; quo modo 
personae dramatis describantur; quae 
fabulae euripideae sit structura prolo¬ 
go, parado, stasimis omnibus ceterisque 


fabulae elementis accuratissime explo¬ 
ratis. Praeterea acerrima adversus Spar- 
tiatas impugnatio fabulae dnmaticae 
significatur, nec non belli detestatio; 
non nulla contraria notantur inter bar¬ 
baros et graecos, inter dominos et ser¬ 
vos, inter moderationem et luxuriam. 
Scita introductione peracta, versio ver¬ 
nacula sequitur quae nobis profecto 
arridet cum castigatam perspiciamus. 
In extremo opere annotationes prostant 
quibus loci fabulae euripideae illus¬ 
trantur. Indices demum nominum re¬ 
rumque per utile reddunt opus. 

Varios. — Estudios sobre el inundo 
helenico. Ed. Publicaciones de la 
Universidad de Sevilla, 1971. Pa¬ 
ginas 180-XII laminas. 

Per utile ducimus lectoribus Palaes¬ 
tra Latinae notitiam praebere hujus 
voluminis ab Universitate Hispalensi 
in lucem editi; quo acroases anno aca- 
demico 1969-1970 perdurante habitae 
collectae sunt. Sex lucubrationes con¬ 
tinentur quarum indicem saltem cum 
brevissimo commentario praebeamus 
oportet: 1 . Aspectos de la Religiosidad 
helemstica (p. 11-31). Prof. Alsina Clo- 
ta explicare nititur praecipuas univer- 
sasque causas quibus fieri potuit evo¬ 
lutio seu immutatio religionis religio¬ 
sitatisque graecae; 2. Tendendas de la 
Historiograjia helemstica (p. 33-35). 
Prof. A. Diaz Tejera hoc sibi proposuit 
inquirere quae fuerint studia aetatis 
hellenisticae prout in historiographia 
patet; 3. Economta dei inundo helents- 
tico en Polibio (p. 57-87). Prof. J. M. 
Bldzquez Martinez fontibus Polybii 
fretus ostendere contendit divitias con¬ 
dicionesque oeconomicas orbis aetatis 
hellenisticae praecipuas regiones Poly¬ 
bio duce perlustrando; 4. La Epica he- 
lenistica (p. 89-120). Prof. L. Gil Fer- 
nandez praejudicatam opinionem labe¬ 
factare innititur ex argumentis poeta¬ 
rum in primis Apollonii ("Argonauti- 
ca”) vates aetatis hellenisticae non plu- 

rimum poesi epica praestitisse; 5. Los 
Papiros y la Literatura dei Egipto he- 
lenistico (p. 121-150). Prof. M. Fer- 
nindez Galiano papyrorum ac littera¬ 
rum ope Aegyptum ejusque imaginem 
hellenisticam vivide effing t ad vitam, 
humanum cultum aliaque instituta 
quod spectat; 6. EI mosaico de Merida 
con la alegoria dei “Saeculum aureum’' 
(p. 151-178). Prof. A. Blanco Freijeiro 
opus musivum Emeritae anno 1966 in¬ 
ventum scite describit ejusdem sensum 
cosmogonicum quo “Saeculum au¬ 
reum” adumbratur significans. 


Rudhardt, J. — Le theme de Veau 
primordiale dans la mythologie grec- 
que. Ed. Francke, Berne» 1971. 
Pag. 138. 


En magni momenti liber ad mytho- 
logiam classicam quod spectat. Mythus 
enim scitissime ille investigatur mun¬ 
dum ex massa quadam “aquae primo¬ 
ris" seu initialis originem duxisse. 
Prof. J. Rudhardt in duas praecipuas 
partes investigationem dispertitur; pri¬ 


ma autem parte aquae primoris argu¬ 
mentum inquirit in mythis seu rationi¬ 
bus cosmogonicis non homericis: quid 
de re Thales cogitet, quid sit cosmogo- 
nia orphica juxta Hieronymi et Hel¬ 
lanici sententiam; quid mythi videan¬ 
tur de chao primaevo; qua interpreta¬ 
tione cosmogonica mythus Protei sig¬ 
nificandus sit; quid de summis diis 
fluvialibus qui in Flesiodi cosmogo- 
nia apparent; quae sit Pherecydis cos¬ 
mogonica explicatio. In altera dein 
parte “aqua primoris” investigatur ita 
ut apud Homerum aliosque fontes si¬ 
miles constat: omnia plane originem 
traxisse ex Oceano et Tetide, qui in¬ 
de a primordiis universi in omnibus 
eventibus cosmogonicis interfuerunt. 
Opus per utile redditur indicibus qui 
in extremo volumine prostant locorum, 
auctorum, librorum, figurarum argu¬ 
mentorumque mythicorum. 


Giovannoni, G. — Ea tecnica della 

costruzione presso i Romani. Bardi 

Editore, Roma, 1972. Pag. 142. Tav. 
XXIII. Lire 5000. 

Magno erit adjumento hic liber ma¬ 
nualis iis praesertim qui disciplina ar¬ 
chitectonica romanorum sese edoceri 
velint. Quanta enim fuerit praestantia 
virtusque romanorum in exstruendis 
omne genus aedificationibus, qui le¬ 
gerit hoc volumen perspiciet. Prima ac 
praecipua elementa tradit auctor archi¬ 
tecturae romanae summa in exponen¬ 
do claritate summaque argumentorum 
rerumque copia atque eruditione. Sin¬ 
gula capita dicantur muris, arcubus, 
cameris, aedificiis cameratis, aedificiis 
cum tectis ligneis,, architecturae spa- 
tiali, instrumentis mechanicis ad ope¬ 
ra perficienda, pontibus, viis stratis, 
aquae ductibus, cisternis, aggeribus, 
cloacis, munitionibus militaribus oete- 
risque quae plurimum cognosci inter- 
cst. Tabulae XXIII quae in extremo 
opere prostant haud parva luce argu¬ 
menta conspergunt, cum praeter selec¬ 
tas rerum architectonicarum imagines 
scitis explicationibus singillatim illus¬ 
trentur. 


D’Agostino, V. — L. M. Tullio Ci¬ 
cerone, Eaelius de amicitia. 3. a ediz. 
riveduta. Societa Editrice Interna- 
zionale (SEI), Torino, 1071. Pag. 
176. Lire 1000. 


Gratissimo sumus animo erga Prof. 
V. D’Agostino quod hac tertia editio¬ 
ne nos donavit operis ciceroniani cui 
Laelius de amicitia est index. Nobis 
plurimum arridet scitissima ac lucu¬ 
lentissima introductio, ubi cimus, auc¬ 
tor de tempore quo Laelius exaratus 
est agit» de ejus quoque argumento, de 
amicitiae significatione apud antiquos, 
de modo quo intellexerunt amicitiam, 
de conscientia morali aetatis Ciceronia¬ 
nae, de opportunitate in tractanda ami¬ 
citia, de operis fontibus, de iis quibtxs 

destinatum est, de viris qui in dialogo 
conveniunt: Laelius Sc,ipio Aemilia- 
nus, Scaevola augur, C. Fannius, de 
forma colloquiali, de opusculi vitiis ac 
virtutibus, de dialogi hodierna prae¬ 
stantia ac momento, de codicibus. Tex¬ 
tus latinus in quindecim quasi capita 
distribuitur quo Ciceronis cogitatus me¬ 
lius commodiusque intellegatur, notu- 
lis per opportunis stilisticis, grammati¬ 
cis, historicis, politicis illustratur. Ne¬ 
mo infitiari potest quin hoc opere 
Prof. V. D’Agostino eximius Ciceronis 
interpres exstiterit, hac nostra quidem 
aetate, qua homines hodierni omnes 
amicitiam desideramus, expetimus, co¬ 
limus, etsi saepius virtutem oblivisci¬ 
mur fundamentum esse amicitiae tan- 
quam condicionis omnino necessariae 
ad vitam hominum socialem. 

Petrone, G. — La battuta a sorpresa 
negli oratori latini. Palumbo Edito¬ 
re, Palermo, 1971. Pag. 132. La¬ 
re 1800. 

En habes, lector, investigationem 
cujusdam formulae stilisticae quae in 
eo consistit ut dictum praeter exspec¬ 
tationem promatur. Quod plerumque 
ridiculi genus auctrix hujus libri ad 
opera Ciceronis primum circumscrip¬ 
sit ut id investigaret; sed postea in 
universam rhetoricam la tinam ampli¬ 
ficavit, cum saepius apud scriptores 
omne genus formula esset usitatissima. 
Quid sit locutio seu dictum insperatum 
(ajtQooboxqtov), quaenam ejusdem 
causae ultimae videantur, quam signi¬ 
ficationem illi dicto insperato rhetores 
tribuerint, haec omnia erudite diluci¬ 
dantur. Quamplurima exempla pri¬ 
mum afferuntur quae ante Ciceronem 
in aliis scriptoribus inveniuntur prae¬ 
sertim in scaenicis. Deinde dictum in¬ 
speratum in orationibus Ciceronianis in¬ 
quiritur ita ut maxima illoTum dicto¬ 
rum pars locos orationis constituat fa¬ 
cetissima vi et ironia imbutos. Duplex 
hujus dicti genus apud Ciceronem a 


G. Petrone exploratur: cbtpooboxqTov 
ironicum et djtQooboxryrov negativum. 
Denique alia exempla Ciceroni poste¬ 
riora enucleantur. Liber per utili loco¬ 
rum memoratorum indice finitur. 

Paananen, U. — SaUust’s politico-so- 
cial terminology. Ist LIse and Bio- 
graphical Significance. Ed. Suoma- 
lainen Tiedeakatemia, Helsinki, 
1972. Pag. 128. 

Id sibi proposuit U. Paananen sig¬ 
nificationem sensumque investigare 
semanticum atque contextum histori¬ 
cum quorundam vocabulorum politi¬ 
corum et socialium quae a Sallustio 
usitata sunt. Hujus operis auctor in¬ 
quirere quoque voluit analysis ope al- 
tioris quid in scriptis sallustianis con¬ 
tineretur, quaenam sit potissima causa 
ua Sallustius putetur per honorum 
ecursum in certa factione militasse, 
num jure popularium factioni nomen 
suum dedisset, quo pacto Sallustius ho¬ 
mo novus posset appellari. Vocabula 
quae smgillatim explorantur haec sunt: 
populus, plebs, nobilis, nobilitas, pauci, 
factiosus, partes, boni, homo novus. 
Horum vocabulorum discrimen magno 
esse potest adjumento investigatoribus 
atque Sallustii studiosis qui foisvan 
variare atque immutare debent opinio¬ 
nem de quibusdam rebus historicis at¬ 
que sententiis quae Sallustio nec me¬ 
rito nec jure sint attributae. Labor 
P. Paananen summa cura scienti fica 
perfectus est, cum in recentissima bi¬ 
bliographia et in operibus aliorum in 
re peritorum innitatur. 

Di Macco, M. — ll Colosseo. Funzio- 
ne simbolica, storica, urbana. Bul- 
zoni Editore, Roma, 1971. Pag. 452. 

Pulcherrimum sane volumen Ro¬ 
mae prodidit Bulzoni editor a Michae- 
la Di Macco exaratum. Vita historica 
Colossei ejusque interpretatio urba- 
nistica hoc opere significatur. Praeter 

singulare argumenti momentum, hunc 
librum aestimemus oportet tanquam 
exemplum ad historicam monumento¬ 
rum restitutionem faciendam quod at¬ 
tinet. Nam. monumentum, ut artis 
opus, semper aliquid urbanum exstat, 
fructus est humani cultus rationum¬ 
que technicarum, rem politicam urbis 
urbemque configurat ipsam. Ope fon¬ 
tium historicorum, litterariorum, artis- 
ticorum M. Di Macco fortunam inqui¬ 
rit Colossei romani multiplicemque in¬ 
terpretationem decursu temporum ex 
investigationibus eruit: interpretatio¬ 
nem scilicet mediaevalem quae e ratio¬ 
nibus historicis ac politicis oritur (Co¬ 
losseum = Templum Solis, Daemo¬ 
num Templum), interpretationem hu- 
manisticam cui Colosseum exemplar 
architectonicum et archaeologicum 
admirationem movet,, interpretationem 
quodam modo sacram (Colosseum — 
templum martyrum), interpretationem 
romanticam, interpretationem recentio- 
rem cum ad saeculum elapsum nos- 
tramque ad aetatem pervenitur et assur¬ 
git ut vera insula inter motum homi¬ 
num atque celeritatem. Opus magno¬ 
pere honestatur 213 imaginibus pho- 
tographicis et picturis. Et ut argumen¬ 
tum perficiatur, appendicis instar 
scriptum Caroli Fontana “L’Anfiteatro 
Flavio” in extremo volumine prostat. 
Imaginum et illustrationum explicatio 
nec non index nominum felicem operi 
finem imponunt. 

Hourdest, G. — Bonhoeffer, Una lgle- 
sia para manana. Ed. Studium, Ma- 
drid, 1972. P&g. 146. 

D. Bonhoeffer, ad religionem quod 
spectat, in ore omnium in praesentia 
versatur; nihil profecto mirum, cum 
militans, praecursor, propheta, martyr 
fuerit. Hujus modi tamen homines in 
periculum vocantur ne huc illuc de¬ 
ferantur ab omnibus neque eorum sen¬ 
tentiae apprime intellegantur,, adeo ut 
signum studiorum quorumlibet huma¬ 


norum quamvis contrariorum effician¬ 
tur. Quapropter G. Hourdin vera 
D. Bonhoeffer personam nobis vult 
vindicare. Itaque prima operis parte 
breviter sed vivide ejus biographiam 
adumbrat in qua D. Bonhoeffer sua 
animi ingeniique condicione, sua aeta¬ 
te suisque adjunctis humanis conver¬ 
sari videmus. In altera autem parte 
nuntium bonhoefferianum suscipimus: 
politicam christifidelium libertatem, 
mortem Dei, Ecclesiam. Paucis verbis: 
scita argumentorum praecipuorum at¬ 
que agitatissimorum selectio. Fieri ta¬ 
men non potest ut hujus modi argu¬ 
menta opportune collocentur praeter 
adjuncta historica quibus D. Bonhoef¬ 
fer vita percurrit. Quottidie enim 
Hitler minime obvius fit, sed Hitler 
(“Fiihrer”) nequaquam est praetereun¬ 
dus cum D. Bonhoeffer in dicione po¬ 
litica proprium locum tenere debet. 
Hac ratione ac via hujus opusculi auc¬ 
torem ducimus tutissimam confecisse 
viam veramque nobis imaginen D. Bon¬ 
hoeffer effinxisse. 

Oxford Latin Dictionary. — Fasci- 

cle 111 Deiniurgus-Gorgoneus. Ed. 

Oxford University Press, 1971. 
Pag. 513-768. 

Primum et secundum fasciculum hu¬ 
jus lexici latini Universitatis Oxonien- 
sis superioribus Palaestrae Latinae li¬ 
bellis (n. 206 et 212) recensuimus; 
quae ibi de opere notavimus eadem fe¬ 
re repetere nunc debemus. Paucis ver- 
vis: verum in lexicographia latina mo¬ 
numentum. Verba triplici columna ap¬ 
parent nitidae variaeque typorum for¬ 
mae mandata. Unumquodque vocabu¬ 
lum ad originem etymologicum quod 
attinet anglica explicatione exornatur; 
non nulli scriptorum latinorum loci, in 
quibus vocabula constant, memorantur 
atque afferuntur. Notanda ducimus in 
primis quae sequuntur vocabula cum 
ex eorum momento in lexicographia 
tum ex modo quo tractata sunt: de- 

iniurgus, demonstro, denuntio, devel¬ 
lo, depono, deprecor, deprehendo, des¬ 
cendo, destituo, dico, dies, dimitto, di¬ 
vido, divus, dubito, duco, educo, effe¬ 
ro, efficio, effundo, emitto, enim, eo, 
ergo, erratum, et, ex, excipio, excutio, 
exeo, exigo, exitium-, extra, facilis, fa¬ 
cio, fallo, fama , finio, finis, fio, firmo, 
firmats, flos, forma, fortuitus, fovea, 
frango, frons, fugio, fundo, gens, ge¬ 
nus, gero, gigno. Faxit Deus ut edito¬ 
res hujus magni lexici editionem reli¬ 
quorum fasciculorum maturent quibus 
adaugeatur et locupletetur latinitas la¬ 
tinitatisque studiosi hoc opere magno¬ 
pere adjuventur. 

Vialar, P. — Intenta ser un buen de- 

portista. Ed. Studium, Madrid, 1972. 
Pag. 72. 

Jure hoc opusculum aestimamus op¬ 
time susceptum iri a juvenibus qui¬ 
bus corporis exercitatio fons est vale¬ 
tudinis suique superandi causa. Tamen 
opusculi auctor pellucide ostendit cor¬ 
poris exercitationem esse posse tan- 
quam "linguam” apud Aesopum vel 
optimam vel pessimam omnium rerum. 
En investigationem habetis de quadam 
virtute physica ac moralis hominis, cu¬ 
jus excellentiam simul atque maximis 
extollit laudibus, ejus tamen vitia quo¬ 
que vehementissime improbat. Librum 
per utilem fore putamus cum iis qui 
corporis exercitationibus vacant tum 
parentibus, magistris, juvenum institu¬ 
toribus;, ducibus educationis physicae 
qui pueros optime de re admonitos ha¬ 
bere debent. 

Cullmann, O. — Verdadero y falso 

ecumenismo. Ed Studium, Madrid, 
1972. P% 96. 

O. Cullmann, in Universitate Basi- 
leae et Lutetiae Parisiorum Professor 
et in recentibus theologis nobilissimus, 
qui triginta abhinc amplius annos im¬ 
pensissimam navat operam Ecclesiis 


conjungendis, in tribus disputationibus 
quae hoc volumine continentur peri¬ 
culum significat quod, ultimo Conci¬ 
lio peracto, sibi videtur cuidam oecu- 
menismo recentiori imminere, scilicet, 
fundamenta relinquere fidei Christia¬ 
nae. In his lucubrationibus Concilium 
et Oecumenismum rite collocat in via 
quae certo ad Bibliam et ad Ecclesiae 
historiam ducit. Sic ipse munus cha- 
rismaticum et oecumenicum novatorum 
in studiis biblicis videt, dum idem mu¬ 
nus catholicorum in universalitate con¬ 
templatur; unde concludere licet oecu¬ 
menismum, non tantum tanquam me¬ 
tam ultimam persequi debere unionem 
Ecclesiarum quantum veram in diver¬ 
sitate unitatem, ita ut quaeque Eccle¬ 
sia proprio charismati fidelis cetera¬ 
rum Ecclesiarum charismati obse¬ 
quens perseveret summaque eas re¬ 
verentia prosequatur. 

Bernachon, P. — Ninos y adolescen¬ 
tes fatigados. Ed. Studium, Madrid, 
1972. P4g. 16. 

Prof. P. Bernachon, cimus, paedia- 
tra, Societatis francogallicae medico¬ 
rum psychosomaticorum membrum, 
medicinam exercet universam quae si¬ 
bi videtur via expeditissima ad singu¬ 
las puerorum et adulescentium quaes¬ 
tiones persolvendas. Pueri namque et 
adulescentes quam plurimis virium in¬ 
firmitatibus laborant quae tum ex ori¬ 
gine organica tum e causis psycholo¬ 
gicis vel socialibus oriri videntur. Vi- 
rium contentio seu debilitas saepius 
difficultatibus scholasticis et familia¬ 
ribus tribui debet. Examina ergo altio- 
ra et validiora medicamenta minime 
sufficiunt sed medicamine psychotera- 
pico sunt perficienda. Indicem operis 
lectoribus praebeamus: I. Evolucion 
somatica y psiquica dei nino y dei ado¬ 
lescente; II. Estudio fisioldgico de la 
fatiga; III. Diagndstico de la fatiga; IV. 
Fatigas organicas; V. Fatigas y trastornos 

-w europstquicos y sensoriales. VI. Fac¬ 
tores sociales de la fatiga ; VII. Profi- 
laxis y traiamientos de la fatiga. 

Legrand, L. — Psicologia aplicada a 
la educacion intelectual. Ed. Stu¬ 
dium, Madrid, 1971. Pag. 190. 

Omnis paedagogus quodam modo 
eximius exstitit psychologus. Itaque 
semper fuit psychologia quaedam, quae 
intuitiva nuncupetur, aestimabilis ex¬ 
perientiae fructus, in quottidianis et 
usitatis technicis paedagogicis. Praetei- 
ea tamen recentissima psychologiae 
scientificae et paedagogiae experimen- 
talis inventa magni sunt habenda. 
Hunc igitur librum tanquam instru¬ 
mentum esse voluit auctor professori¬ 
bus, magistris, parentibus» qui insti¬ 
tuendis pueris et adulescentibus vo¬ 
cantur; liber manualis est psycholo¬ 
giae, ubi summa cognitionum et cona¬ 
minum colligitur, quae ex hujus modi 
scientiis ac disciplinis sunt percepta. 
Huc accedit quod librum utilissimum 
voluit auctor, qui, cum psychologiae 
leges vitae atque experientiae accom¬ 
modari debere recte sciat, ipse post 
unumquodque caput non nullas sim¬ 
plices significat experientias quae cum 
superioribus rationibus et explicationi¬ 
bus theoreticis conveniunt. 


Pereira, C. — Palabras a la juven- 
tud. Tomo I: EI ano liturgico. Pa¬ 
gina 240. Tomo II: Tentas juveni¬ 
les. Pag. 260. Ed. "Sal Terrae", San- 
tander, 1 % 6 . 

Sacerdotes in primis qui saepissime 
eosdem debent juvenes adhortari grato 
animo suscipient hoc opus quo CXX 
argumenta colliguntur ut juvenibus 
proponantur. Quadraginta viri in eo 
conscribendo communem operam con- 
tulerunti; unumquodque caput antea 
verbum vivum exstitit juvenum coeti¬ 


bus destinatum; quamquam hanc scrip¬ 
torum multitudinem scimus quasdam 
habere difficultates ad operis unitatem 
quod attinet, tamen hujus modi varie¬ 
tas plura commoda conferre potest. Edi¬ 
tio hispanica duobus voluminibus pro¬ 
diit. Primum anno liturgico dicatur: 
dominicis et diebus Domini, Sancto¬ 
rum, Virginis festis. Altero argumenta 
ad juventutem pertinentia pertractan¬ 
tur. Extremo opere index rerum atque 
argumentorum prostat» qui materiam 
in tres annos ad praedicandum vel me¬ 
ditandum sufficientem suppeditat. 

Marohi, R. — 1 passatempi dei ronia- 

ni antichi. Casa Editrice Ceschina, 
Milano, 1971. Pag. 188 . 

R. Marchi, scriptor liburnus, hac fa¬ 
bula romanensi "I passatempi dei ro- 
inani antichi ” inscripta quasi trilogiam 
fabularum persolvit, nam antea jam 
duas in lucem alias fabulas ediderat, 
quibus index " Via Eugenia I 9 OO..." 
et “11 neutralista” . Quanquam hujus 
fabulae romanensis tertiae eventus et 
adjuncta plane videntur dissimilia, 
praecipuae tamen personae quadam 
necessitudine spirituali et physica cum 
superioribus fabulis conveniunt. An¬ 
taeus Sparapani miles, a Sontio flumi¬ 
ne redux, “subucula nigra” {“cami- 
cia nera") repente factus, cui insolens 
animus tuscus est, aetatem illam, qua 
fascistarum doctrina et lex plurimum 
apud cives Italiae invalescebat, agit. 
Homo in quo animi nobilitas inest at¬ 
que turpitudo» ridiculus, ambiguus, 
particeps est cujusdam festivi coetus 
hominibus novis confertissimi, qui ta¬ 
men facile dignosci possunt, et inter 
quos raptus apparet atque involutus 
eadem machina quam ipse concitaverat. 
Antaeus —-persona tragica aetatis la¬ 
crimabilis historiae italicae— annos 
illos significat 1922-1933, quibus plu¬ 
rimi itali promiscuam vixerunt vitam 
gloria, injuria, insania, spe, dolore re¬ 
fertissimam. 

Pendlebury, J. D. S. — The Ar- 

chaeology of Crete. An introduction. 

Ed. Methuen et Co Ltd., London, 

II New Fetter Lane, EC4. Pag 

XXXII-400, Plates XLIII. 

jam diu quam plurimum apud dis¬ 
ciplinarum archaeologicarum studiosos 
atque peritos hoc opus praestitit tan- 
quam praecipua introductio ac via ad 
ingrediendum humanum cultum Cre¬ 
tensium jam inde a longissimis tem¬ 
poribus usque ad aetatem romanorum. 
Auctor argumentum subtiliter pertrac¬ 
tat ordinem apprime historicum inse¬ 
cutus, ita ut, quam facillime fieri po¬ 
test, per amplus conspectus hujus 
praestantissimi cultus cretensis 
habeatur. Totius ergo operis indicem 
quem cognoscant lectores praebeamus: 

ABBREVIATIONS. INTRODUC¬ 
TION. NOTES ON RECENT 
ATTEMPT TO UPSET THE AC¬ 
CEPTE!) SEQUENCE OF PE- 
RIODS. I THE ISLAND: A. PHY¬ 
SICA L CARACTER1STICS. B. 
ROUTES AND TOPOGRAPIIY. 
APPENDIX A: ANCIENT 
AUTHORIT1ES OF ROUTES. 
APPENDIX B: MODERN MAPS 
AND CHARTS, ETC. MEANING 
OF VARIOUS NAMES. II A. THE 
NEOLITHIC PERIOD. B. THE 
EARLY MINOAN PERIOD. III 
THE MIDDLE MINOAN PERIOD. 

IV THE LATE MINOAN PERIOD. 

V A SURVEY OF THE MINOAN 
CIVILIZATION. VI POST-MI- 
NOAN CRETE. SELECT BIBLIO- 
GRAPHY. ADDENDA. INDEX. 
Liber qui primum anno 1939 in lucem 
vulgatus est, accuratissime nunc est 
retractatus. Notanda in primis ea du¬ 
cimus omnia cjuibus opus illustratur: 
XLIII prostant in extremo volumine 
paginae CXXXVIII imaginibus photo- 
graphicis praeditae; praeterea LIII li¬ 


neamenta et XXIV chartae geographi¬ 
cae per universum opus inseruntur. 
Hunc accedunt appendices indicesque 
quibus liber utilissimus redditur. 

Del Re, R. — Seneca: Operete Mo¬ 
rali. Vol. primo: Delia Providenza, 
Delia CosUmza dei Saggio, Delia 
Tranquilitti dell’anima, DelVOzio 
Pag. XXIV-220. L. 3.000. Vol. se- 
condo: Dell'Ira, Delia Clemenza. 
Pag. VI-350. L. 3.000. Vol. terzo: 
Consolazione per Marzia, Consola - 
zione per la madre Elvia, Consola¬ 
zione per Polibio, Delia vita felice , 
Delia brevita della vita. Pag. VI- 
370. L. 3.000. Ed. Zanichelli, Bo- 
logna, 1971. 

Cimus. Prof. Raphael Del Re, tex¬ 
tum Senecae a Dourgens, Waltz, Pre- 
chac in corpore “LES BELLES LET- 
TRES” inscripto recensitum secutus, 
pulcherrimam jucundissimamque no¬ 
bis paravit editionem scita introduc¬ 
tione de re universa apud Senecam 
tractanda, singulis prooemiis quae sin¬ 
gulis tractatibus Senecae respondent, 
castigata hodiernaque interpretatione 
italica quae severissimis lectoribus cri¬ 
ticisque probabitur, brevibus sed uti¬ 
libus annotationibus affabre instruc¬ 
tam. Haec opuscula Senecae de rebus 
ad mores pertinentibus sunt tractatus, 
ubi non tantum regulae ad recte vi¬ 
vendum contuentur sed consolationes 
in primis praebentur animis maestis- 
sollicitisque, quod apud ethnicos phi¬ 
losophorum munus officiumque erat. 
Quorum opusculorum omnium memo¬ 
riam tantum atque argumentum me¬ 
minerint lectores: "De providentia", 
ubi quaestionem Seneca agitat illam 
disputatissimam quam ob rem boni 
tanta patiantur mala cum omnia pro 
videntia contempletur; "De constantia 
sapientis ”, quo tractatu Annaeo Sere¬ 
no dicato de contumeliis injuriisque agit 
ab aliis in nos inflictis, quae, si nos 



Bibliographia 


6 3 


vere sapientes sumus, neutiquam lae¬ 
dere nobis possunt; “De tranquillitate 
animi”, ad assequendam in primis ani¬ 
mi pacem per longam descriptionem 
eorum praesertim hominum qui vitiis 
ignaviaeque nimis indulgent; “De otio”, 
ubi Seneca maximis extollit laudibus 
otium vitae contemplationi deditae 
longissime a publicis negotiis absen¬ 
tis. In secundo volumine haec opus¬ 
cula continentur: “De ira”, in quo 
tractatu irae natura singillatim minu- 
teque describitur praecipuaque memo¬ 
rantur remedia quibus ea curari vel 
saltem mitigari possit; “De clementia”, 
ubi Neronem in clementiam adhorta¬ 
tur tanquam virtutem in qua princeps 
potissimum debet exerceri. In tertio 
tandem volumine haec consolationis 
argumenta attinguntur: “Ad Marciam 
de consolatione”, ubi nobilissimam fe¬ 
minam romanam consolatur quae Me- 
tilium tertium jam annum emortuum 
desperanter lugebat; “Ad Helviam 
matrem de consolaticme ” propter filium 
ipsum Senecam exilio in Corsica dam¬ 
natum; “Ad Polybium de consolatio¬ 
ne”, ubi Seneca Polybium, validissi¬ 
mum Claudii libertum atque adminis¬ 
trum, adulantibus verbis sibi devinci¬ 
re conatur ut quam primum Romam 
revocetur; “De vita beata”, quo trac¬ 
tatu Seneca sententiam Stoicorum ad¬ 
versus epicureorum sectam propugnat 
vitam scilicet beatam juxta naturam 
seu proinde juxta virtutem ducendam 
esse, sese autem defendens cum virtu¬ 
tem ait necessario non excludere quen- 
dam prudentem divitiarum fortunae¬ 
que donorum usuram; “De brevitate 
vitae” demum opusculo philosophus 
vitam existimat non tantum ex se bre¬ 
vem esse quantum et brevem eam effi¬ 
cimus cum nos tempus terimus in ne¬ 
gotia et studia et curas incumbentes 
quae minime juvant animum, dum op¬ 
tima temporis usura in eo esset ut ad 
cogitandum, ad philosophiae vacan¬ 
dum —quod attingere est sapientiam- 
nos ultro conferremus. Quae forsitan 


una ratio legendi Senecam videatur; 
qui autem ita opera senecana lustra¬ 
verit, in eis certo inveniet per amplam 
cogitandi materiam et argumenta, ele¬ 
menta ad humanum cultum assequen¬ 
dum et in primis praecepta ad recte 
beateque vivendum. 

Clavel, M. - Leveque, P. — Villes 
et structures urbaines dans Voccident 
romain. Ed. Armand Colin, Paris, 
1971. Pag. 360. 

Monica Clavel et Petrus Leveque, 
Prof. Historiae Antiquae, hoc conscrip¬ 
serunt opus ad urbes urbanasque struc¬ 
turas investigandas quas in plagis ad 
occasum solis vergentibus romani aedi- 
ficarunt. Quae oppida urbesque cum 
in primis rationibus potissimum mili¬ 
taribus et oeconomicis responderent, 
validissimum exstiterunt fundamen¬ 
tum ad illos populos occidentis roma- 
nos efficiendos. Jam inde ab rei pu¬ 
blicae aetate usque ad imperium de¬ 
cidens urbs seu oppidum tanquam 
structura quaedam dynamica in spatio 
provinciali evolvitur; fragilis tamen 
conformationis videtur corpus seu in¬ 
stitutio urbana, quae in mediis viarum 
stratarum retibus quam plurimis sita 
imperii simul pericula vicissitudines¬ 
que magnopere subit. Hujus modi op¬ 
pidum omnis securitatis expers ex 
aperto munitum redditur; quamvis au¬ 
tem in se ipso consistit, optimus re¬ 
stare videtur nucleus, ubi ea omnia con¬ 
veniunt quae ad rem militarem, oeco¬ 
nomicam, socialem, spiritualem attinent. 
Finem operi recensendo imponamus 
indicem praebendo lectoribus: PRE- 

MlfiRE PARTI E: LEVOLUTION 
HISTORIQUE. 1: Lepoque republi- 
caine; 2. Ee Haut-Empire; 3. Le Bas- 
Empire. DEUXIEME PARTIE: LE 
CADRE URBAIN. 4. L’urbanismc Oc¬ 
cidental; 5. Les 6difices publies; 6. Les 
arts plastiques dans le cadre de la vil¬ 
le; TROISIEME PARTIE: LE CA- 

DEE INSTITUTIONEL. 7. Les in- 
stitutions municipales; 8. Le droit de 
citQUATRIRME PARTIE: LES 
STRUCTURES SOCIO - ECONO- 
MIQUES. 9. Les bourgeoisies urbai- 
nes; 10. Le monde du travail; 11. Les 
villes et le developpement du commer- 
ce; 12. La vie intelectuelle; 13. La vie 
religieuse. ORIENTATION BIBLIO 
GRAPHIQUE. INDEX. 

Cuumillas, J. — Cursillo de adolescen¬ 
tes. Catequesis para los 12/14 anos. 
Ed. Marova, Madrid,, 1971. Pagi¬ 
nas 104. 

Pueri et puellae, 12/14 annos nati, 
novam ingiediuntur aetatem; quam ob 
rem nova eis praebenda est institutio, 
nam praeadulescentes qui dicuntur su¬ 
periorem aequilibrii stabilitatisque psy¬ 
chologicae aetatem jam superarunt, sed 
nondum adulescentium aetatem atti¬ 
gerunt. En aetas in qua amicorum fa¬ 


miliae glomerantur et florent. Proinde 
si veram efficacemque praeadulescen- 
tium catechesim perficere volumus, 
hujus modi familiae seu turmae puero¬ 
rum naturaliter conflatae omnino sunt 
conservandae ut institutio praebeatur 
quae cum eorum communibus necessi¬ 
tatibus conveniat. Hoc igitur libro ca¬ 
techesis commodatur per ultimos dies 
hebdomadas vel per paucos dies feria¬ 
tos distribuenda ae rebus et argumen¬ 
tis quae maxime puerorum interest 
cognoscere; his coetuum occasionibus 
datis pueri responsa suscipient atque 
explicationes quae e fide christiana 
manant, ut quaestiones magni momen¬ 
ti ad vitam quottidianam pertinentes 
nova illustrentur luce in iis quae, 
exempli causa, ad amicitiam, ad incre¬ 
mentum sive animi sive corporis, ad 
futuram sponsionem in Ecclesia lacien¬ 
dam, ad animi relaxationes spectant. 

Marianus Molina, C. M. F. 

Jarry, A. — Education artistique. A 
la decourverte des arts plastiques. Ed. 
Hatier, Paris, 1970. Livre du 
maitre. Livre de 1’eleve. 

En novum opusculum corporis cui est 
index “Les techniques vivantes de la 
classe”; a prof. A. Jarry exaratum in¬ 
stituendis pueris destinatur in artibus 
plasticis quae vulgo nuncupantur. 
Opus duobus fasciculis constituitur, 
quorum alter alumnis, alter professori¬ 
bus dicatur; uterque vero e foliis con¬ 
stat in unamquamque lectionem 
habendam. Indicem perspicere licet, 
ubi haec argumenta notantur: 1. For- 
mes et couleurs; 2. Analyse des formes, 
des valeurs, des couleurs; 3. Rythmes 
de formes, de valeurs, de coleurs; 4. 
Les objets dans Vesvace: leur aspect, 
leur decor. Quod aa magistri fascicu¬ 
lum attinet, en ratio systematica quae 
in unoquoque folio ad habendam scho¬ 
lam prostat: 1 . But pedagogique: ubi 
perspicue constat quid sibi magister 
proponere debeat in quamque scholam 
ad oculos, manus, mentes alumnorum 
instituendos; 2. References : decreta 
rei publicae de re memorantur nec non 
selecta bibliographia; 3. Docuntents: 
quobus uti possint cum professores tum 
alumni (libri, lexica, imagines photo- 
graphicae, imagines luce projiciendae, 
taeniolae cinematographicae, res et ani¬ 
mantia consideranda, cet.); 4. Condi- 
tions materielles a asurer : seu instru¬ 
menta necessaria cum alumnis tum pro¬ 
fessoribus; 5. Deroulement de la seance 
de T.D.: seu ratio uniuscujusque 
scholae per varia ac diversa exercitia 
evolvendae. Liber pro alumnis eis fo¬ 
lia praebet quibus uti debent ad om¬ 
nia exercitia peragenda magistris mo¬ 
derantibus. 

Babin, P. — He aqut el homhre. Li¬ 
bro dei jovert. Ed. Marova r Madrid, 
1971, 12 fasciculos. Pag. 192. 150 
pesetas. 


Bagot, J. P. — Campeaux, B. — He 
aqut el hornbre. Reflexiones y orien- 
taciones pedagogicas. Ed. Marova, 
Madrid, 1971. Pag. 244. 150 ptas. 

Quamplurimis juvenibus extrema 
adulescentia aetas per opportuna esse 
solet ut unusquisque annorum supe¬ 
riorum eognirones, sensa, cogitata qua¬ 
si in summam redigat revocet retractet. 
Quod de rebus apud juvenes non sa¬ 
cris, idem de religiosis est dicendum. 
Mac enim aetate quodam modo fides 
cuique christifideli propria sponte refi¬ 
cienda est neque deinceps ex heredita¬ 
te vivendum sine privata singularique 
ex|>erientia religiosa. Cum tamen me¬ 
dulla fidei universaeque doctrinae 
christianae sit Christus, ab eo plane 
discedendo omnis retractatio atque re¬ 
stitutio est perficienda. Quapropter hu¬ 
jus operis auctores Christum hominibus 
nostrae aetatis coram inducere volue¬ 
runt et in primis juvenibus, qui myste¬ 
rio Christi agnoscendo vacarent sive in 
curriculis institutionis religiosae, sive 
in secessibus spiritualibus, sive in par¬ 
vis juvenun familiis seu coetibus. Li¬ 
ber ad institutorum usum eos quasi 
manu ducit per primam partem seu in¬ 
troductionem universam ad hujus mo¬ 
di catechesim juvenum perficiendam; 
altera vero parte explicatur quo modo 
pertractanda sint argumenta quae juxta 
indicis tenorem juventuti proponun¬ 
tur: 1 . Jesucristo /por que?; 2. He aqut 
el hornbre; 3. El Evangelio, irelato 
historico?; 4. Cristo y la moral; 5. 
iHay que ser revolucionario?; 6. No al 
fracaso; 7. [Por que creo?; 8. El Evan¬ 
gelio compartido hoy; 9. Milagros, £si 
o no?; 10. La Misa /para que?; 11. 
/Que es un cristiano?; 12. Descubrir 
es hacer algo; 13. Comunicarse; 14. 
Orat y/o vivir; 15. iQuien es Dios? 

Marianus Molina, C. M. F. 

